Press-relizlər / 09.12.2020 / 15:51\nÖlkələrimiz arasında əməkdaşlığın tarixi köklərə malik olduğunu deyən DQİDK sədri Azərbaycan Prezidenti İlham Əliyev və İordaniya lideri Kral II Abdullanın səmimi qardaşlıq münasibətləri sayəsində bu əlaqələrin daha da möhkəmləndiyini qeyd edib. Bildirib ki, İordaniya Haşimilər Krallığı istər Qoşulmama Hərəkatı, istərsə də İslam Əməkdaşlıq Təşkilatına üzv dövlət kimi ölkəmizin suverenliyi və ərazi bütövlüyünü dəfələrlə dəstəkləyib.\nQonağı ölkəmizdəki nümunəvi dövlət-din münasibətləri, DQİDK-nın fəaliyyəti barədə məlumatlandıran Komitə sədri vurğulayıb ki, Azərbaycanda dini sahəyə daim diqqət və xüsusi qayğı göstərilir. Dövlət tərəfindən uğurla həyata keçirilən siyasət dini etiqad azadlığının qorunmasına, ölkədəki bütün dini icmalara bərabər imkanların yaradılmasına və ölkəmizdə əsrlər boyu formalaşmış tolerantlıq ənənələrinin, eyni zamanda xalqımızın milli-mənəvi dəyərlərinin daha da möhkəmlənməsinə yönəlib.\nSəmimi qəbula görə təşəkkürünü bildirən İordaniya Haşimilər Krallığının ölkəmizdəki fövqəladə və səlahiyyətli səfiri Sami Abdullah Ğoşeh Ulu Öndər Heydər Əliyev və İordaniya lideri mərhum Kral Hüseynin xalqlarımız arasında dostluğun əsasını qoyduğunu və bu əlaqələrin hazırkı dövlət başçıları tərəfindən bu gün də uğurla davam etdirildiyini qeyd edib. Diplomat təmsil etdiyi ölkənin Azərbaycanın haqlı mövqeyini daim dəstəklədiyini vurğulayaraq Azərbaycandakı diplomatik korpusun rəhbərləri ilə birgə işğaldan azad olunmuş Füzuliyə səfəri zamanı ərazidə törədilən vandalizmindən dərin təəssüf hissi keçirdiyini və bütün infrastruktur, evlər, tarixi-mədəni abidələr, qəbiristanlıqların dağıdılmasının yolverilməz hal olduğunu bildirib.


“Paşinyan Trampla danışmaq üçün yalvarır...” – ABŞ mediası » YeniSözçü qəzeti\n“Azərbaycanla münaqişə qızışır, Ermənistan lideri ABŞ-a yalvarır”. “The New York Times” qəzetində Endrü Hiqinzin məqaləsi belə adlanır.\nSozcu.info məlumat verir ki, müəllif Ermənistanın Baş naziri Nikol Paşinyanın ötən həftə – oktyabrın 1-də ABŞ Prezidenti Donald Trampın Milli təhlükəsizlik müşavirinə zəng etdiyini yazır.\nBaşı Çin kimi böyük məsələlərə qarışmış Tramp administrasiyası sadəcə bu münaqişəyə “diqqət ayırmayıb vətamamilə uzaqlaşıb”– britaniyalı ekspert Tomas de Vaal qəzetə deyib.\n“Tərəflərdən hər biri yalnız öz travmasını qabardır, qarşı tərəfininkini kiçildir”, deyən De Vaalın fikrincə, 1990-cı illərdə Balkanlarda müharibəni dayandırmış beynəlxalq təhlükəsizlik əməliyyatı gerçəkləşməsə, bu münaqişə azı daha bir nəsil də davam edə bilər”.\nBelə bir əməliyyat isə “indiki beynəlxalq vəziyyətdə heç real görünmür”, – təhlilçi sözlərinəəlavə edib.\n“Bizə əlavə döyüşçülər lazım deyil”, deyən səfir belə döyüşçülərin nizamsız olduğunu, heç azərbaycanlılarla ünsiyyətə girə bilmədiyin vurğulayıb.\n“Beynəlxalq diqqətin yoxluğu tərəflərə belə bir mesaj ötürdü ki, münaqişənin regiondan kənarda əhəmiyyəti yoxdur. Xüsusilə Bakıda bu hiss diplomatiyadan məyusluğu gücləndirdi”, – Beynəlxalq Böhran Qrupu bu fikirdədir. (azadliq.org)


Tədqiqatın metodologiyası və faktların toplanması mənbələri\nAlan N. KROFORD*\n(Kaliforniya Dövlət Universitesi, Los-Anceles, ABŞ)\nBu tədqiqat işi bizim üç əsas mənbədən əldə etdiyimiz problemlərin öyrənilməsinə yönəlmişdi. Birincisi, Azərbaycan Respublikası Təhsil naziri dr. Misir Mərdanovun həyəcanla söylədiyi sözlər. Nazir və onun işçiləri ilə görüş zamanı o, təhsil sahəsində olan irəlilyişə misal göstərərək dedi ki, Azərbaycan Respublikasının prezidenti cənab Heydər Əliyevin köməyi və qayğısı sayəsində Azərbaycanda təhsilin daha da inkişaf etdirilməsi üçün bir çox sənədlər və deklarasiyalar işlənib hazırlanmışdır. O, əyani misal olaraq, adətən, qrammatika-tərcümə metoduna əsaslanan xarici dillərin tədrisini göstərdi. Nazir bu cür tədris metodunun çatışmazlıqlannı göstərməklə bərabər, türk məktəblərində müvəffəqiyyətlə istifadə olunan fəal öyrənmə strategiyalarına marağını bildirdi. Bu, passiv dinləmə və əzbərləməyə əsaslanan keçmiş Sovet sisteminin birbaşa təlim modelindən düşüncə və anlamaya əsaslanan yeni fəal və qarşdıqlı öyrənmə modelinə doğru bir hərəkət kimi qiymətləndirilə bilordi.\nTəhsil nazirinin çıxışı ilə razılaşan Bakı Müəllimləri Təkmilləşdirmə İnstitutunun rektoru İsa Məmmədov təklif edir ki, sual-cavab metodu təhsildə ən yaxşı nəticələr əldə etmok üçün çox mühüm tolim metodudur. О tövsiyə edirdi ki, müəllimlər elə məsələləri təqdim et-məlidirlər ki, onlara verilən cavabların özü yeni bir problemin yaran-masını şərtləndirsin. Əlbəttə, təlimdə bu cür dəyişiklik müəllimlərin təkmilləşdirilməsi işini müvəffəqiyyətli islahatların aparılması üçün əsas sahə edir.\nTəhsil Nazirliyinin həyata keçirdiyi başqa bir vacib iş Azərbaycanda təhsil islahatının həyata keçirilməsi üçün lazımi təminatın yara-dılmasıdır. Buraya nələr daxildir: uşaqlara, sadəcə olaraq, biliklərlə\n'Alan N. Crawford (originalda).\n70 Alan N. KROFORD\ntəmin olunan bir varlıq kimi deyil, daima inkişafda olan bir canlı кimi yanaşmaq, demokratikləşməyə doğru meyl, müəllimlər arasında kollegiallığa daha çox maraq oyatmaq, tələbəyə təhsildə bərabərhüquqlu tərəf müqabili kimi baxmaq.\nBizim üçün ikinci əsas mənbə müraciət etdiyimiz xarici təşkilatların rəyləri idi: Dünya Bankının maliyyələşdirdiyi "Azərbaycanda təhsil bölməsi işçi qrupunun" Azərbaycanda təhsil islahatının həyata keçirilməsində iştirakı. Dünya Bankının təhsilə dair hazırladığı sənəddə deyilir: "Bu proqram (Təhsil Bölməsinin İslahat Proqramı) müəyyən etmişdir ki, tədris plan-proqramlarının islahatı və müəllim hazırlığı məsələləri təhsil islahatının müvəffəqiyyətlə həyata keçirilməsi üçün iki əsas sahədir. Müəllim fəallığının artırdması bu proqramda əsas elementdir. Müəllim hazırlığı iki mühüm cəhəti özündə birləşdirir a)yeni plan-proqramların həyata keçirilməsi müəllimləıin bu işə necə hazır olmalarından asılıdır, b) müəllimləri xüsusilə şagird yönələı yeni alternativ təlim metodlarına kcçməyə hazırlamaq, fəal öyrənmə metodlarına yer vermək lazımdır ki, bu da yeni plan-proqramlarda öz əksini tapmalıdır".\nÜçüncü əsas mənbə bu tədqiqatı maliyyələşdirən ABŞ Dövlət Dcpartamenti idi. ABŞ-ın Bakıdakı səfirliyinin ictimai əlaqələr şöbəsinin müdiri dr. Kreq Dikerin dediyi kimi, bu tədqiqat ibtidai və orta məktəb müəllimlərinin təkmilləşdirilməsi xüsusiyyətini, müasir və Sovet dövrü təlim modellərinin forqini və təqdim olunan təhsil islahatları cəhdlərinə uyğun olaraq müəllimləri təkmilləşdirməyin perspcktiv xüsusiyyətini öyrənməlidir.\nTədqiqatda üç əsas məqsəd qarşıya qoyulmuşdu. Birincisi Azərbaycanda ibtidai və orta məktəb müəllimlərinin təkmilləşdirilmə-sinin xüsusiyyotini müəyyən etmək, bu işin hüquqi əsaslarını necə həyata keçirildiyini, müəllimləri təkmilləşdirməyə özlərinin münasibəti, görülən işin keyflyyət və kəmiyyəti, təqdim olunan təhsil islahatlarında bu sahədə aparılan doyişikliklori də əhatə edirdi.\nİkincisi Azərbaycan məktəblərində tədrisin təşkili təcrübəsini, metodologiya və strategiyalarını müəyyənləşdirmək idi.\nÜçüncü əsas məqsəd Azərbaycanda həm müəllimləri təkmilləş-dirmə, həm də dərslərin təşkili təcrübəsinə təsir edən amilləri müəyyən etmək idi. Bu üç əsas məqsədi askara çıxarmaqdan əlavə, keçmiş\nAZƏRBAYCANDA MÜƏLLİMLƏRİN TƏKMİLLƏŞDİRİLMƏSİNİN VƏ... 7_1\nSovet təhsil sisteminin müasir təlim modellərinə təsirini müəyyən etmək və ölkə müstoqillik qazandıqdan sonra təhsildə olan dəyişikliklərin miqyasını aşkar etmək idi.\nBütün digər post-Sovet məkanlan kimi, Azərbaycanda da SSRI-dən miras qalmış təhsil sistemi var. Bu təhsil sistemi daim müasir stıukturlara və təcrübəyə öz əsas təsirini göstərir. Bu mirasın bəzi təsiri tamamilə müsbətdir, məsələn, riyaziyyatdan və təbiət elmlərindən, xüsusilə fızika elmlərindən olan proqramlar hələ də öz gücünü saxlayır. Bununla belə, faktik informasiyanın əzbərlənməsinə və yadda saxlamaya yönəldilən mühazirə tipli dərs forması demək olar ki, ibtidai və orta məktəblərdə bütün sinifləri və fənləri əhatə edir.\nTədqiqatda faktların toplanmasında üç mənbəyə istinad edilmişdi. Birincisi dövlət və qeyri-dövlət nəşrlərindon, müxtəlif təşkilatların və todqiqatçıların hesabatlarından və rəsmi sənədlərdən əldə olunan faktlardır. Bu sonodlordon ingilis dilindo olmayanlar torcümoçilər vasitəsilə öyrənilmişdir. Uyğun və lazımi hissolər təhlil olunmaq üçün ingilis dilinə tərcümə olunmuş və onlara müəyyən istinadlar verilmişdir. Tədqiqat zamanı iki tərcüməçi ilə işləmək lazım gəlmişdir. Onların hər ikisi Azərbaycan, rus və ingilis dillərini çox gözəl bilən universitet tələbəsi idi. Hər ikisi son məktəb ilini ABŞ-da FLEX proqramı çərçivəsində oxumuşdu. Şəxsi təhsil təcrübələrinə əsaslanaraq, hər ikisi Azərbaycanda təlim təcrübəsi və eyni zamanda ABŞ-da istifadə olunan yüksək düşüncəyə əsaslanan fəal təlim strategiyaları haqqında çox məlumatlı idilər. Onlardan hətta biri yarım il Bakıdakı Özəl Türk məktəbində oxumuşdu. Tədqiqat üçün məlumat toplamanın ikinci əsas mənbəyi dövlət rəsmiləri, məktəb rəhbərləri, ibtidai və orta məktəb müəllimləri, beynəlxalq təşkilatlarda işləyənlər, yerli və beynəlxalq-qeyri-dövlət toşkilatlarımn üzvləri ilə aparılan müsahibələr idi. Əksər hallarda, bu müsahibələr yuxarıda qeyd etdiyim tərcüməçilərin köməyi ilə aparılırdı. Respondentlərin rolundan asılı olaraq, müsahibə suallan çox müxtəlif idi. Bəzi respondentlər iki və ya üç problemlə əlaqədar müsahibə edilirdilər. Bu məlumat-faktlar 13-22 sentyabr 1999-cu il və 22 oktyabr - 5 noyabr 1999-cu il tarixlərdə mənim Azərbaycana səfərlərim zamanı toplanmışdı.\n72 Alan N. К. R О FORD\nMəlumatların toplanmasının üçüncü mənbəyi Bakida və Bakinin yaxınlığında seçilmiş məktəblərdə dərslərin müşahidəsi olmuşdu. Fəal öyrənmə, müəllim davranışına tənqidi münasibəti aşkara çıxaran anket-sorğu Alan Kroford vo Beynəlxalq Oxu Assosiasiyasının nümayəndəsi Samuel Matyud tərəfindən hazırlanmışdı. Hər iki tərcüməçi-müşahidəçi, toxminən, Bakıda və onun kənar rayonlarında 14 məktəbdə, 200 sinifdə müşahidələr aparmışdır. Müşahidələr ibtidai siniflərdə və orta məktəb proqramını əhatə edən bütün fənlər üzrə 1999-cu ilin otkyabr ayında aparılmışdı. Hər bir müşahidonin müddoti, tox-minon, 20 dəqiqə çəkmiş və hər sinif ancaq bir problem üçün müşahidə olunmuşdu. Müşahidə vaxtı çox az olsa da, müşahidə olunan siniflər böyük idi.\nMüşahidə üçün tərtib olunmuş cədvəl 9 bölmədən ibarət olub, 1-3 qiyməti ilə qiymətləndirilib (əlavəyə bax). Müşahidə suallarına aşağıdakılar daxil edilmişdi: fəal öyrənmədə və yüksək məntiqi düşüncədə müəllimin rolu; müəllimin məntiqi sualvermə qabiliyyəti; şagirdlərin cavablarına müəllimin reaksiyası; müəllimin şagirdlərə informasiya vermə mənbələrinin dərəcəsi, vaxtdan istifadə (müəllimin suallarına tələbələrin cavabvermə vaxtı); tələbələri şərti qruplara bölmə strategiyası, sinif danışıq nümunələri, sinif otağının rararhlığı; oxu qabiliyyətinin möhkəmləndirilməsi, yazılı tapşırıqların yerinə yetirilməsində analitik düşüncə qabiliyyətinin inkişaf etdirilməsi.\nTərcüməçilərə lazımi göstərişlər verilmişdi ki, müəyyən olunmuş məktəbdə yeddi müxtəlif sinifdə müşahidə aparsınlar. Eyni zamanda müşahidə üçün seçilmiş sinifləıdə dərs deyən müəllimlər müşahidə vərəqində qeyd olunan bütün tələblərə uyğun olmalıdırlar. Eyni vaxt ərzində todqiqatçı və 2 təcrüməçi müstəqil surətdə 7 müxtəlif dərsi müşahidə edirdilər, müşahidə zamanı bir-birləri ilə danışmırdılar. Hər dərsin sonunda tərcüməçilər tədqiqatçı ilə öz müşahidələrini müzakirə edirdilər. Üçüncü dərsdən sonra hər üç müşahidəçinin qiymətlərində müəyyən bir uyğunluq aşkar olundu. Bu da ondan ibarət idi ki, anketin hər bir bəndinin qiymətləndirilməsi, demək olar, eyni idi. Bu əminliyi bir daha yoxlamaq üçün əlavə olaraq dörd sinifdə də eyni zamanda müşahidə aparıldı. Sonra tərcüməçilər müstəqil olaraq növbəti ayda apardan müşahidələrin tarazlığını (balansını) qurdular.\nAZƏRBAYCANDA MÜƏLLİMLƏRİN TƏKMİLLƏŞDİRİLMƏSİNİN-VƏ...


Niyə Marketoloqlar Toolbarlarında CMS-ə ehtiyac duyurlar | Martech Zone\nÖlkə daxilində bir çox marketoloq həqiqi faydanı qiymətləndirmir Məzmun Marketinq Sistemi (CMS) onları təmin edə bilər. Bu ecazkar platformalar, sadəcə biznes daxilində məzmun yaratmağı, yaymağı və izləmələrini təmin etməkdən daha çox, kəşf edilməmiş bir dəyər zənginliyi təklif edir.\nA məzmun idarəetmə sistemi (CMS) rəqəmsal məzmunun yaradılmasına və dəyişdirilməsinə dəstək verən bir proqram platformasıdır. Məzmun idarəetmə sistemləri, məzmun və təqdimatın ayrılmasını dəstəkləyir. Xüsusiyyətlər geniş şəkildə dəyişir, lakin əksəriyyəti veb əsaslı nəşr, əməkdaşlıq, format rəhbərliyi, tarixin redaktə edilməsi və versiya nəzarəti, indeksləşdirmə, axtarış və axtarışdan ibarətdir. Vikipediya\n2016-cu ildə Marketinq Texnologiyaları Vəziyyəti müəssisələrin% 83'ünün indi ən çox istifadə olunan marketinq proqramı olaraq yerləşdirərək bir CMS istifadə etdiyini aşkar etdik. Yenə də bir çox marketoloq bu platformaların daha geniş marketinq strategiyalarına və ROI-lərə təqdim edə biləcəyi həqiqi dəyəri itirir.\nAraşdırmamızda marketoloqların yarısından çoxunun marketinq texnologiyalarından ilkin investisiyalardan (53%) artıq istifadə etmək üçün inamla mübarizə apardıqları da məlum oldu. Xüsusilə bir CMS ilə platformada marketoloqların gerçəkləşdirdiklərindən daha çox şey var, buna görə də bu vasitələrdən yaradıcılığı dəstəkləmək və marketoloqları qutudan kənar düşünməyə təşviq etmək üçün istifadə etmək çox vacibdir.\nBir CMS, marketoloqların tamaşaçıları və potensial müştəriləri maraqlandıran fərdi məzmun təqdim etməsini təmin etməlidir, eyni zamanda istifadəçilərinin istək və ehtiyaclarına cavab verir. Artıq istehlakçılar bir-birindən fərqli cihazlarda müxtəlif vaxtlarda markalarla qarşılıqlı əlaqə qurduqları üçün cihaz və kanal inteqrasiyası təməldir, amma çətin ola bilər. 2016 hesabatımız bunun bitdiyini kəşf etdi marketoloqların yarısı (51%) yeni kanallara və ya cihazlara reaksiya verməkdə çətinlik çəkir, onları CMS strategiyasına daxil etməyin hər zaman sadə olmadığını vurğulayır.\nMarkanın müştərinin istədiyi hər şeyi istədiyində çatdırmasını təmin edən fasiləsiz bir müştəri səyahətinə nail olmaq üçün marketoloqlar çox cihaz strategiyasına üstünlük verməlidirlər. Bu, inkişaf etmiş bir anlayış səviyyəsini tələb edir, yəni marketoloqlar bu vasitədən lazımi səbəblərdən etibarlı şəkildə istifadə edə bilmək üçün lazım olan bacarıqları artırmağa və tətbiq etməyə başlamalıdırlar. Bu, markaların CMS-in strategiya və hədəflərin gücləndirilməsində əhəmiyyətini anlamalarına imkan verəcəkdir.\nMəntiqi CMS-ə tətbiq etmək\nBir markanın veb saytında təbiətə inteqrasiya olunmuş bu qüsursuz və inteqrasiya edilmiş bir təcrübə təmin edilmirsə, müştərinin xidmətdən narazı olduğu təqdirdə başqa yerə baxmaq imkanı təqdim edir. Tərəfindən araşdırma Verint və IDC texnoloji yenilik istehlakçılar üçün daha çox seçim və fürsət yaratdığına görə rəqəmsal əsrin markaların müştərilərə bağlı qalmasını çətinləşdirdiyini aşkar etdi.\nSorunsuz bir müştəri səyahətini təmin etmək üçün, CMS-in Müştəri Əlaqələri İdarəetmə (CRM) sistemləri kimi digər platformalarla birlikdə istifadə edildikdə problemsiz işləməsi ayrılmazdır. Müştəri hər hansı bir marketinq qərarının mərkəzində olmalıdır və bu, CMS strategiyası barədə düşünərkən fərqlənmir. Alətlər, müştərilərlə real vaxtda əlaqə qurmaq, ziyarətçiləri geri qayıdan müştərilərə çevirmək və marketinq qrupuna müştəri xüsusiyyətlərini inkişaf etdirməyə və təhlil etməyə imkan vermək üçün təşkilat daxilində birləşdirilməlidir. Bu fikir və təcrübə, marketinq qrupunu şirkət daxilində yüksək qiymətləndirilən bir məlumat mərkəzi olaraq yerləşdirərək, bütün iş yerlərində istifadə edilə bilər.\nXüsusi, cəlbedici məzmun təqdim edə bilmək yalnız müştəri CMS strategiyasının mərkəzində olduqda mümkündür. Müştərini ön planda tutaraq marketoloqlar tam olaraq hansı növ məzmun axtardıqlarını anlamalıdırlar. Bu fərdiləşdirmə səviyyəsinə məhsuldaxili analiz və ya inteqrasiya yolu ilə asanlıqla nail olmaq olar. Fərqli qrupların və bölmələrin müştərilərinə və maraqlı tərəflərə ən uyğun məzmunu yaratmalarına imkan verərək, iş üzrə fikirləri pozacaq.\nBu yanaşmanı CMS strategiyası ilə götürərək, yaxın gələcək üçün və bu gün üçün nə maraqlandığını təyin edərək, məzmunun uzunömürlülüyünə imkan verəcəkdir. Bu fərdiləşdirilmiş məzmunu daha sonra bütün biznes daxilində və xaricdən perspektivlər və müştərilərə, bir sıra texnologiya platformalarında paylaşmaq olar. Bu, müəssisələrin qərar qəbul etmə səyahətinin bütün mərhələlərində istifadəçilərlə ünsiyyət qurarkən sərmayə qoyduqları bütün kanallardan istifadə etməsinə imkan verəcəkdir.\nİndi marketoloqların rəqəmsal sənayedəki dəyişikliklərə davamlı reaksiya verdiklərindən əmin olmaları hər zamankindən daha vacibdir. Mövcud və yeni alətlərdən və platformalardan istifadə edərkən tam bir anlayışa sahib olmalıdırlar. Müştəri davranışı daim dəyişkən vəziyyətdədir və o zaman alətlərdən istifadə edərək marketoloqlar hər zaman iki addım irəlidə ola bilərlər.\nTags: smcms inteqrasiyacontent managementməzmun idarəetmə sistemiCRMkanallararası inteqrasiyamüştəri əlaqələr idarətərifidcskvizverintnəsms nədir


Dilençilere qarşı emeliyyat: 33 nefer saxlanıldı - Azadliq Xeber\nDilençilere qarşı emeliyyat: 33 nefer saxlanıldı\nDilənçilərə qarşı əməliyyat: 33 nəfər saxlanıldı\n09.04.2016 / 03:25 xeber –\nBakının dilənçilərdən təmizlənməsi istiqamətində növbəti əməliyyat keçirilib.\nAPA-nın məlumatına görə, polisin keçirdiyi əməliyyat zamanı 33 qaraçı saxlanılıb.\nQaraçılara qarşı əməliyyat bu gecə Binəqədi Rayon Polis İdarəsinin 6-ci Polis Bölməsinin əməkdaşları tərəfindən keçirilib. Reyd nəticəsində Biləcəri qəsəbəsi ərazisində avaralıq və dilənçiliklə məşğul olan 33 nəfər – 10 qadın, 8 kişi və 15 uşaq müəyyən olunaraq saxlanılıb. Onların arasında xarici ölkə vətəndaşları da olub.\nSaxlanılanlar Binəqədi RPİ-nin 6-cı Polis Bölməsinə gətiriliblər. Bölmədə onların barəsində İnzibati Xətalar Məcəlləsinə uyğun olaraq protokollar tərtib olunub. Daha sonra qaraçılar avtobusla Daxili İşlər Nazirliyinin Xətai rayonunda yerləşən Qəbuledici və Bölüşdürücü Məntəqəsinə aparılıblar. Onlar həmin məntəqədə qeydiyyata alınıb, yaşayış yerləri üzrə rayonlara yola salınacaqlar.\nQeyd edək ki, qaraçıların qanunsuz əməllərinin və baş verə biləcək oğurluq hallarının qarşısını almaq üçün belə reydlər mütəmadi olaraq davam etdiriləcək.


Bakıdakı Dünya Kuboku ləğv olundu – XəbərAl.Az\nFevralda Bakıda keçirilməli olan batut gimnastikası və tamblinq üzrə Dünya Kuboku ləğv olunub.\nXəbərAl.az-ın əldə etdiyi məlumata görə, ləğvə səbəb dünyada pandemiyanın davam etməsidir.\nBelə ki, alətlərlə idman gimnastikası üzrə Dünya Kuboku (4-7 mart) Bakıda keçiriləcək. Eyni zamanda həmin vaxt Azərbaycan Gimnastika Federasiyasının ənənəvi keçirdiyi “AGF Junior Trophy” turniri də baş tutacaq. Bu yarışlar Olimpiadaya lisenziya qazandırmayacaq.\nIX aerobika gimnastikası üzrə dünya yaş qrupu müsabiqələri də Bakıda keçiriləcək. Bu, 21-23 mayda baş tutacaq. XVI aerobika gimnastikası üzrə dünya çempionatı da bu yarışdan sonra olacaq (27-29 may).\nAMEA Prezidenti Ramiz Mehdiyevin nəvəsinin toyunda iştirak edən tanınmışlardan daha bir neçəsi cərimələnib. DİN mətbuat xidmətindən verilən məlumata görə, Siyavuş Novruzov, Ombudsman Səbinə Əliyeva və Filarmoniyanın direktorunun həyat yoldaşı müğənni Aysel Adıgözəlzadə xüsusi karantin qaydalarını pozduqlarına görə 400 manat məbləğində cərimə olunublar.


Rusiyanın xarizmatik kişisi Bakıya gəlir\n2, 4 may 2014-cü il tarixlərində Bakıda Heydər Əliyev Sarayında Rusiya estradasının populyar müğənnisi Stas Mixaylovun möhtəşəm solo-konserti keçiriləcək.\nPublika.az-ın məlumatına görə, 1997-ci ildən fəal musiqi faəliyyətinə başlayan Stas Mixaylovun bir-birinin ardınca bəstələdiyi və ifa etdiyi mahnıların hamısı hitə çevrilib. “Свеча” (1997), “Посвящении” (2002), «Позывные на любовь» (2004), “К тебе иду” (2005), «Берега мечты» (2006), «Небеса» (2007), «Жизнь - река» (2008), «Живой» (2010), «Только ты» (2011), «Джокер» (2013) və s. albomları müğənniyə böyük populyarlıq qazandırıb, onun nəinki Rusiyada, həmçinin ölkənin hüdudlarından kənarda tanınmasına və sevilməsinə səbəb olub.\nBəstələdiyi və ifa etdiyi bir-birindən gözəl mahnılarla Rusiya şou-biznesinin gündəmində qalmağı bacaran, həmişə arzu edilən sənətçi olan S.Mixaylov Azərbaycanda da çox sevilir.\nXüsusilə qadınların sevimlisi olan bəstəkar-müğənni Stas Mixaylov 2009-cu ildə Şanson radiosunun keçirdiyi müsabiqədə “İlin artisti” tituluna layiq görülüb. “Между небом и землей” mahnısına görə 2009-cu ildə “Qızıl qrammafon” Milli makafatını qazanıb.\n2010-cu ilin dekabrında isə Rusiyanın Əməkdar artisti fəxri adına layiq görülür. Fərqli ifa tərzi, gözəl səsi, özünəməxsus mahnıları ilə publikanın böyük sevgisini və rəğbətini qazanan Stas Mixaylovun bütün albomlarını, kliplərini, həmçinin konsertlərini tamaşaçılar böyük maraqla qarşılayır. Biletlərin qiyməti 30 manatdır.


Ölən anasının soyuducusunda oğul böyük bacısının cəsədini tapdı – KAİM.AZ\n19 May 2022, Cümə axşamı - 22:14\nHome/Uncategorized/Ölən anasının soyuducusunda oğul böyük bacısının cəsədini tapdı\nÖlən anasının soyuducusunda oğul böyük bacısının cəsədini tapdı\nİsrail mətbuatına istinadən xəbər verir ki, Missuri ştatının Sent Luis sakini 37 yaşlı Adam Smit, yaxınlarda xərçəngdən vəfat etmiş anasının soyuducusunda donmuş körpə cəsədini aşkar edib. Smitin bildiyinə görə cəsəd o doğulmamışdan əvvəl vəfat etmiş bacısına aiddir.\nBu barədə, o iyulun 30-da yerli kanalda məlumat verərkən deyib. Adam Smit yerli televiziya kanalında bildirib ki,soyuducunun donma yerində təxminən 47 ildir qaldığından cəsədin dərisi və saçları yaxşı qorunmuş halda qalıb. Mərhum ana Smitə deyirmiş ki, onun soyuducuda gördüyü çəhrayı lentə bağlanmış qutuda guya toy tortunu saxlayır.\nPolis bu hadisəni araşdırır.


Elxan elatli son eseri №1 en ucuz qiymeti burada! Online sifaris Baki 2018\nElxan elatli son eseri\nKitablar bəlkə də bizim çox yaxın sirdaşımızdır. kitablar ruhumuzun ən vacib informasiya mənbəyidir. Mütaliə ilə məşğul olmaq insanı bir şəxs olaraq formaya salır, duyğularımıza və həyat tərzimizə yön verir. Kitabların qeyri-adi aləmi oxuyana başqa heç bir yerdə əldə etməsi mümkün olmayan gözəllikəri və məlumatları çatdırır. Kitablar bizə bir təcrübəli insan kimi məsləhət verir, həyatıımızı asanlaşdırır. Mütaliə etməyin müsbət cəhətlərini qeyd etməklə bitirmək olmaz. UniMall'da azyaşlıdan qocaya fərqli anlayışda olan hər kəsin diqqətini cəlb edəcək kitablar seçmək mümkündür. Elə insanlar var ki bədii kitabları oxumağı çox sevərkən, digərləri qeyri-bədii janra daha çox üstünlük verir. Əlbəttə ki bütün janrlar təsəvvürlərimizi və həyata baxışımızı gücləndirir.\nKitab oxumaq vərdişinə körpə yaşlarından start vermək gərəkdir. Elmi araşdırmalar göstərir ki, müxtəlif peşə sahələrində çoxlu uğur qazanmış şəxslər çox kitab oxuma vərdişləri olanlardı.\nElxan elatli son eseri » ən uyğun qiymeti burada!\nBir-birindən fərqli dükanlar tərəfindən satışa çıxarılan orijinal məhsullar - Elxan elatli son eseri.\nElxan elatli son eseri - Bakı Azerbaycan 2017 elanlari endirimli qiymətlər, online kataloq, alisi satisi və sifarisi.\nAzərbaycanın bölgələrinə isə qısa vaxtda minimum qiymətlərlə məhsul göndərilməsi №1 en ucuz qiymeti burada! Online sifaris Baki 2018\nçəmənzəminliməmməd əmin rəsulzadə və stalinhuquqi kitablardini kitablar selefixarici kitablarvetene aid aforizmagata kristi sessiz sahidnefes kitaplar kitabiaforizm dostluqkitaplar ve jurnallarazərbaycan diliyandırılan kitaplarislami kitablaraforizm kitablarivacib kitablarmenali aforizmkitablar oxubakida dini kitablaryalan aforizmwikipedia kitablar


Bəzi yerlərə dolu yağıb - 30.04.2022, Sputnik Azərbaycan\nBəzi yerlərə dolu yağıb\nBakıda və Abşeron yarımadasının bəzi yerlərində qısamüddətli yağışlar davam edir. 30.04.2022, Sputnik Azərbaycan\nBAKI, 30 aprel-Sputnik. Aprelin 30-u saat 10:30-a olan məlumata əsasən, bəzi yerlərdə şimşək çaxıb, arabir yağış yağıb, ayrı-ayrı yerlərdə leysan xarakterli intensiv olub, dolu düşüb, səhər saatlarında Bakıda və Abşeron yarımadasında qısamüddətli yağış yağıb.Milli Hidrometeorologiya Xidmətindən verilən xəbərə görə, Göygöldə 25.0 mm, Sarıbaşda (Qax) 13.0 mm, Zaqatalada 12.0 mm, Balakən, Oğuzda 8.0 mm, Daşkəsəndə 7.0 mm, Gədəbəydə 5.0 mm, Kişçay (Şəki), Şahbuzda 4.0 mm, Qrız, Lerik, Culfada 3.0 mm, Qəbələ, Şəki, Gəncə, Mingəçevir, Qusarda 2.0 mm, Naxçıvan, Şərur, Ordubad, Ağdərə, Naftalan, Şəmkir, Tovuz, Xaltan, Tərtər, Bərdə, Yevlax, İmişli, Yardımlı, Lənkəranda 1.0 mm-dək olub.Saat 13:25 radələrində Gədəbəy rayonu ərazisinə, saat 13:35 radələrində isə Maarif və Daşbulaq kəndlərinə (Gədəbəy) yağışla birlikdə xırda dənəli dolu düşüb.Aprelin 29-u gün ərzində şimal-qərb küləyi arabir Naftalanda 20 m/s, Bakıda və Abşeron yarımadasında 15 m/s-dək güclənib.Havanın maksimal temperaturu aprelin 29-da Bakıda iqlim normasından 7.0° yüksək olub, Bakıda və Abşeron yarımadasında 24-29° isti, Naxçıvan MR-da 21-28° isti, dağlıq rayonlarda 12-18° isti, aran rayonlarında 27-32° isti olub.Digər maraqlı xəbərləri həmçinin Sputnik Azərbaycan-ın Teleqram kanalından izləyin.\nnaxçıvan, dolu, yağış\n13:54 30.04.2022 (Yenilənib: 14:06 30.04.2022)\nBakıda və Abşeron yarımadasının bəzi yerlərində qısamüddətli yağışlar davam edir.\nBAKI, 30 aprel-Sputnik. Aprelin 30-u saat 10:30-a olan məlumata əsasən, bəzi yerlərdə şimşək çaxıb, arabir yağış yağıb, ayrı-ayrı yerlərdə leysan xarakterli intensiv olub, dolu düşüb, səhər saatlarında Bakıda və Abşeron yarımadasında qısamüddətli yağış yağıb.\nMilli Hidrometeorologiya Xidmətindən verilən xəbərə görə, Göygöldə 25.0 mm, Sarıbaşda (Qax) 13.0 mm, Zaqatalada 12.0 mm, Balakən, Oğuzda 8.0 mm, Daşkəsəndə 7.0 mm, Gədəbəydə 5.0 mm, Kişçay (Şəki), Şahbuzda 4.0 mm, Qrız, Lerik, Culfada 3.0 mm, Qəbələ, Şəki, Gəncə, Mingəçevir, Qusarda 2.0 mm, Naxçıvan, Şərur, Ordubad, Ağdərə, Naftalan, Şəmkir, Tovuz, Xaltan, Tərtər, Bərdə, Yevlax, İmişli, Yardımlı, Lənkəranda 1.0 mm-dək olub.\nSaat 13:25 radələrində Gədəbəy rayonu ərazisinə, saat 13:35 radələrində isə Maarif və Daşbulaq kəndlərinə (Gədəbəy) yağışla birlikdə xırda dənəli dolu düşüb.\nAprelin 29-u gün ərzində şimal-qərb küləyi arabir Naftalanda 20 m/s, Bakıda və Abşeron yarımadasında 15 m/s-dək güclənib.\nHavanın maksimal temperaturu aprelin 29-da Bakıda iqlim normasından 7.0° yüksək olub, Bakıda və Abşeron yarımadasında 24-29° isti, Naxçıvan MR-da 21-28° isti, dağlıq rayonlarda 12-18° isti, aran rayonlarında 27-32° isti olub.


Gəncədə “Ənənəvi İslam dəyərləri və müasirlik” mövzusunda regional konfrans keçirilir\nAna səhifə » Sosial » Gəncədə “Ənənəvi İslam dəyərləri və müasirlik” mövzusunda regional konfrans keçirilir\nDekabrın 25-də Gəncədə Dini Qurumlarla İş üzrə Dövlət Komitəsinin və şəhər icra hakimiyyətinin birgə təşkilatçılığı ilə “Ənənəvi İslam dəyərləri və müasirlik” mövzusunda ikigünlük regional konfrans öz işinə başlayıb.\nAzərTAc xəbər verir ki, respublikamızın qərb bölgəsinin din xadimlərinin, dini icma nümayəndələrinin, eləcə də bu sahə ilə məşğul olan alimlərin iştirakı ilə keçirilən konfransdan əvvəl iştirakçılar Ümummilli lider Heydər Əliyevin Gəncə şəhərinin mərkəzində ucaldılmış abidəsini ziyarət edərək önünə gül dəstələri düzüblər.\nSonra konfrans iştirakçıları Gəncədəki Şah Abbas Cümə məscidi və “Aleksandr Nevski” rus pravoslav kilsəsi ilə tanış olublar.\nKonfransı Gəncə şəhər İcra Hakimiyyətinin başçısı Elmar Vəliyev açaraq Azərbaycanda insanların dini etiqad azadlığına yaradılan şəraitdən, tolerant ölkə kimi bütün dinlərə göstərilən hörmətdən və bu sahədə qazanılan uğurlardan danışıb. Bildirib ki, Ümummilli lider Heydər Əliyevin bu sahədə həyata keçirdiyi siyasət bu gün Prezident İlham Əliyev tərəfindən uğurla davam etdirilir. Bunu Gəncədəki İmamzadə ziyarətgahında aparılan abadlıq və yenidənqurma işlərinin timsalında nümunə göstərən Elmar Vəliyev diqqətə çatdırıb ki, hazırda ziyarətgahda işlər daha da sürətləndirilib.\nDini Qurumlarla İş üzrə Dövlət Komitəsinin sədri Mübariz Qurbanlı çıxış edərək müstəqilliyimizin bərpasından sonra ölkəmizdə əldə olunan nailiyyətləri konfrans iştirakçılarının diqqətinə çatdırıb. Bildirib ki, bütün sahələrdə olduğu kimi, İslami dəyərlərə söykənən Azərbaycanda milli-mənəvi dəyərlərə də hörmətlə yanaşılır. Hazırda respublikamızda 2050 məscidin olduğunu və onlardan 1600-nün fəaliyyət göstərdiyini deyən qurum rəhbəri qeyd edib ki, bu məscidlərin yarıdan çoxu dövlət vəsaiti hesabına təmir edilib.\nKonfransda Milli Məclisin deputatı Musa Quliyev, Qafqaz Müsəlmanları İdarəsi sədrinin qərb bölgəsi üzrə səlahiyyətli nümayəndəsi Tahir Abbasov və başqaları çıxış edərək ölkəmizdə dövlət-din münasibətlərindən, bu sahədə dünya dövlətlərinə nümunə ola biləcək Azərbaycanın qazandığı uğurlardan, eləcə də radikal dini qruplara qarşı mübarizənin gücləndirilməsinin vacibliyindən danışıblar.\nDekabrın 26-da regional konfrans öz işini plenar iclaslarda davam etdirəcək. İştirakçılara “Dini radikalizm və onun təhlükəli təzahürləri ilə mübarizə”, “Tarixilik və müasirlik baxımından milli-mənəvi dəyərlərimiz” və s. mövzularda məruzələr təqdim olunacaq.\nTarix: 26-12-2014 |


Peşəkar Futbol Liqası ilk 3 yerin sahiblərini və bombardirləri mükafatlandıracaq | Report.az\nPeşəkar Futbol Liqası ilk 3 yerin sahiblərini və bombardirləri mükafatlandıracaq\nPeşəkar Futbol Liqası ilk 3 yerin sahiblərini və bombardirləri mükafatlandıracaq Tədbirlərin vaxtı və detalları açıqlanıb\n15 May , 2018 15:45\nBakı. 15 may. REPORT.AZ/ Futbol üzrə Azərbaycan Premyer Liqası ilə əvəzedicilərin çempionatının mükafatlandırma mərasiminin vaxtı və detalları müəyyənləşib.\n"Report"un Peşəkar Futbol Liqasının (PFL) rəsmi saytına istinadən verdiyi məlumata görə, tədbir XXVIII turun qarşılaşmalarından sonra təşkil olunacaq.\nƏvəzedicilər üçün mükafatlandırma mayın 19-da “Bayıl Arena”da “Səbail” – “Keşlə” oyunundan sonra keçiriləcək. Bu vaxt əvəzedici heyətlərin qalibi və medalçıları mükafatlandırılacaq. Eyni zamanda I Divizionda və əvəzedici heyətlərin yarışında bombardir olan futbolçuya xüsusi mükafat təqdim ediləcək. "Səbail" qızıl, "Qəbələ" gümüş medalları təmin edib. Bürünc mükafatçı son turda müəyyənləşəcək. I Divizionun ən məhsuldar oyunçusu Bəhruz Teymurov (MOİK) olub. Əvəzedicilərin yarışında bombardir isə mövsümün ilk yarısında "Qəbələ"də, qış fasiləsindən sonra isə "Sumqayıt"da çıxış etmiş Ülvü İsgəndərovdur. Hazırda onun aktivində 16 qol var.\nPremyer Liqa üçün mükafatlandırma isə mayın 21-də “Azersun Arena”da keçiriləcək “Qəbələ” – “Qarabağ” görüşündən sonra olacaq. Bu zaman çempion “Qarabağ”, vitse-çempion "Qəbələ" və mayın 20-də müəyyənləşəcək 3-cü yerin sahibi medallarına qovuşacaq. Eləcə də elitanın bombardirinə xüsusi hədiyyə veriləcək. Hazırda "Qəbələ"nin hücumçusu Baqali Dabo 13 qolla bombardirlər siyahısına başçılıq edir.\n3 Avqust , 2021 21:01\n3 Avqust , 2021 21:00\n"Neftçi"nin legioneri xəstəliyə görə avrokubok matçını buraxacaq\n3 Avqust , 2021 20:19\n3 Avqust , 2021 19:42\nAzərbaycan Premyer Liqası: Yeni mövsümün ilk turunun proqramı açıqlanıb\n3 Avqust , 2021 18:32\n"Qarabağ" yeni transferlərini Kipr klubu ilə oyunlara sifariş edib\n3 Avqust , 2021 17:47\n"Qarabağ" daha bir yeni transferini təqdim edib\n3 Avqust , 2021 16:43\nRiçard Almeyda 3-cü dəfə "Qarabağ"a qayıdıb\n3 Avqust , 2021 16:23


MƏxdumqulu fəraqi seçİLMİŞ ƏSƏRLƏRİ Bakı-2010\nİSBN: 978-9952-29-041-5 Ó MBM\nQurbanqulu Berdimuhamedow, Türkmənistan Prezidenti\nRamiz ƏSKƏR Bakı, 23fevral 2010-cu il\nТЦРКСОЙ китабханасы серийасы: 5\nŞahmar Rüstəm oğlu VƏLİYEV\nMəxdumqulu Fəraqi. Seçilmiş əsərləri. Bakı, MBM, 2010, 446 s.\nKitabda böyük türkmən şairi, ümumtürk ədəbiyyatının görkəmli nümayəndəsi Məxdumqulu Fəraqinin seçilmiş əsərləri toplanmışdır. Kitab 31 mart - 4 aprel 2009-cu ildə İstanbulda TÜRKSOY tərəfindən təşkil olunan «Türk Ləhcələri Arasında Uyğunlaşdırma Çalışmalarının Bugünkü Durumu və Qarşılaşılan Problemlər» mövzusunda Beynəlxalq simpoziumun tövsiyələrinə və yekun bəyannaməsinə uyğun olaraq nəşr edilir.\nTürk dünyasının dahi yazıçısı Çingiz Aytmatov bunun səbəblərini belə izah etmişdir: «Məxdumqulunun əsərlərinin bizim dövrümüzə gəlib çatması türkmən xalqının rəşadətidir. O, türkmənlərin qəlbində - gəzəri baxşı-dərvişlərin dilində, böyük və kiçik yollarda, bazarlarda və karvansaralarda, yurdlarda və çoban tonqallarının başında qorunmuşdur. Onun şeirləri ilə savaşa yollanmış, cəllad kötüyünə getmişlər. Məxdumqulunun şeirləri insanın doğulmasını qarşılamış, onun ölümünə ağlamışdır. Məxdumqulunun şeirləri sevən qəlblərin himninə çevrilmişdir».\nMəxdumqulu Buxarada nəqşibəndi ordeninə ciddi maraq göstərmiş, bu ordenin şeyxi Bəhaəddin Nəqşibəndinin yaratdığı sufi məktəbinin güclü təsirinə məruz qalmış, şeyxin «Dilin yar ilən, əlin kar ilən olsun» şüarını öz həyatının və sənətinin əsas kredosu, mayası və mənası kimi qəbul etmişdir.\nDaha sonra Məxdumqulu həmin dövrdə Orta Asiyada ən nüfuzlu təhsil müəssisəsi sayılan «Şirqazi» mədrəsəsinə daxil olmuşdur. Elmə, təhsilə, mədəniyyətə böyük önəm verən Xivə hökmdarı Şirqazi xanın (1715-1728) əmri ilə qurulan bu mədrəsə öz dövrünün universiteti hesab edilirdi. Buxara mədrəsəsinin məzunu olan Məxdumqulu burada daha münbit elmi-ədəbi mühitə düşmüş, Şərqin böyük alimlərindən Fərabinin, Biruninin, ibn Sinanın, əl-Xarəzminin, Mənsur Həllacın, Qəzalinin, Zəməxşərinin, Nəiminin, Bəyazid Bistaminin və başqalarının elmi-fəlsəfi irsi ilə tanış olmuş, ədəbiyyat sahəsindəki biliklərini daha da təkmilləşdirmişdir.\n«Şirqazi» mədrəsəsində ali təhsilini başa vuran Məxdumqulu öz doğma yurduna dönmüşdür. Üç il «məkan tutub duzunu yediyi», dərin bilik və böyük mənəvi sərvət qazandığı «qızıl qapılı» mədrəsəni ömrü boyu unutmamış, ona vida şeiri də həsr etmişdir:\nMəxdumqulunun şəxsi həyatı faciələrlə keçmişdir. Abdulla adlı qardaşı hansı səbəbdənsə ata yurdunu tərk etmiş, 1754-cü ildə üç ailə üzvü – bacısı Xanmənli, kiçik qardaşı Canəsən və onun arvadı Bayram eyni gündə dünyadan köçmüş, bu dərd 21 yaşlı Məxdumqulunu, onun atası Azadini və anasını dərin kədərə qərq etmişdir. Üstəlik, şairin iki uşağının ikisi də kiçik yaşlarında ölmüş, çırağını yandıracaq başqa övladı olmadığından Məxdumqulu bir ata və insan kimi bunu böyük ürək ağrısı ilə qarşılamış, «Bəxtim qaradır» şeirində yazmışdır:\nMəxdumqulu bir şərqli, müsəlman və türk olaraq övladsızlıq dərdini bir çox şeirində yana-yana dilə gətirmişdir. Onun müxtəlif şeirlərindən seçdiyimiz aşağıdakı bəndlər də bunu göstərir:\nŞeirlərindəki «Pis xatın başa möhnətdir», «Yaman xatın yaxşı ərə Sovulmaz töhmətə bənzər», «Yenə yaxşı bir igidə Yaman xatın tuş olmasın», «Tuş olsan yaman xatına Ömrün ötər şər iləni» kimi misralardan belə anlaşılır ki, Məxdumqulunun evində dinclik, könül rahatlığı olmamış, daima əsəbilik hökm sürmüşdür. Ona görə də şair yaxşı, xoşxasiyyət qadınları tərifləmiş, milli türk psixologiyasına və təfəkkürünə, ədəbi ənənəsinə uyğun olaraq (burada dahi Yusif Balasağunlunu və onun məşhur «Qutadğu Bilig» didaktik poemasını xatırlamaq yerinə düşərdi) evlənmə işində gənclərə bəzi məsləhətlər vermişdir:\nBütün bunlar yetməzmiş kimi, Məxdumqulu sonra öz qibləgahı saydığı atası Azadini və sevimli anasını da itirmış, bu fani dünyada yapayalnız qalmışdır. Bundan sonra öz şeirlərini hamıdan ayrılmış, fərağa, uzağa düşmüş mənasına gələn Fəraqi təxəllüsü ilə yazmağa başlamışdır. O, bir neçə şeirində nəyə görə bu təxəllüsü qəbul etdiyini bu şəkildə açıqlamışdır:\nMəxdumqulunun Azərbaycanda və Anadoluda olub-olmaması dəqiq məlum deyil. Doğrudur, onun əsərlərində Azərbaycan, eləcə də Kayseri və Qars barədə müəyyən məlumatlar var, lakin bu məsələ hələlik açıq qalır. Ümumiyyətlə, Məxdumqulunun şeirlərində bir çox ölkə, vilayət, şəhər, el-oba, kənd adı çəkmişdir ki, bunların əksəriyyəti poetik ənənəyə uyğun olaraq işlədilmişdir. Məsələn, Yusifdən yazarkən Kənan (indiki Fələstin) və Misiri xatırlatmamaq mümkün deyil. Eləcə də bir şeyin vüsətini, genişliyini, kiminsə şan-şöhrətinin, ad-sanınin yeddi iqlimə yayılmasını bir qədər də mübaliğəli göstərmək üçün Misir, Həbəş, Zəngistan, Firəng, Yunan, Rumistan, Türküstan, Çin-Maçin, Hindistan kimi bir-birindən çox-çox uzaqda yerləşən məmləkətlərin adlarının bir şeirdə yanaşı çəkilməsi poeziyada məqbuldur. Lakin danılmaz həqiqətdir ki, Məxdumqulunun coğrafiya sahəsindəki bilikləri heyrəramiz dərəcədə genişdir. Biz bunu şairin «Bu dünya» adlı şeirində bariz şəkildə görürük. Burada islami bilgilər işığında 15 ölkənin sahəsi ağacla-fərsəxlə verilmiş, su, bataqlıq, dağ, adam yaşamayan yerlər, səhralar və s. göstərilməklə təqribən bütün dünya coğrafiyası əhatə olunmuşdur. Şeirdə oxuyuruq:\nMütəxəssislərin hesablamalarına görə, şairin yaradıcılığında işlədilmiş real coğrafi, dini-mövhumi məntəqələrin, tarixi və əfsanəvi şəxs adlarının sayı 258-dir. Yeri gəlmişkən, bir statistik məlumatı da vermək istərdik: Məxdumqulunun əlimizdəki şeirlərində bir sözün dəfələrlə işləndiyini nəzərə almaqla ümumən 101 min kəlmədən istifadə edildiyi kompüter sayımı zamanı ortaya çıxdı...\nMəxdumqulu hər şeydən əvvəl böyük şair və istedadlı aşıqdır. Artıq XVII əsrdən etibarən türk ədəbiyyatında divan ədəbiyyatı ilə klassik aşıq yaradıcılığı qovuşaraq yeni bir mərhələyə qədəm qoymuş, yazılı ədəbiyyatla şifahi ədəbiyyatın sintezi nəticəsində şair-aşıq sənətkarlar yetışmışdir. Türkmənistanda Məxdumqulu, Azərbaycanda Vaqif, Türkiyədə isə Nədim bunların ən parlaq nümayəndəsi sayılır. Saz çalıb-çalmamasından, məclislərdə çıxış edib-etməməsindən asılı olmayaraq onların yaradıcılığı şifahi xalq ədəbiyyatı ənənələri üzərində yüksəlmiş, folklordan bəhrələnərək nəşv-nüma tapmış, aşıq şeiri janrları aparıcı mövqedə olmuş, eyni zamanda divan ədəbiyyatı da öz qüvvətli təsirini qorumuşdur. Bu tipli sənətkarların yaradıcılığında qoşma, gəraylı, təcnis janrında yazılmış əsərlərlə bərabər qəzəl, qəsidə və məsnəvilərə də rast gəlmək mümkündür.\nMəxdumqulunun yaradıcılığının əsasını və mayasını, heç şübhəsiz, məhəbbət lirikası təşkil edir. Vətəndaş qeyrətli şairin türkmən birliyinə səsləyən şeirləri də az deyil. Öz dövrünə görə mükəmməl ruhani təhsili alan, yetkin ərən və irfan sahibi olan Məxdumqulunun dini məzmunlu şeirləri də olduqca çoxdur. Böyük şairin ədəbi irsində ictimai-siyasi məzmunlu şeirlər, fəlsəfi-didaktik əsərlər də əhəmiyyətli yer tutur. Bunlardan başqa, Məxdumqulunun müxtəlif vəsilələrlə yazdığı şeirlər də (məsələn, vücudnamələr, atasına, qardaşı Abdullaya həsr etdiyi şeirlər, şəxsən özünün başına gələn faciələr haqqında şeirlər) vardır. Doğma xalqına minbir qırılmaz tellə bağlı olan bu bötük sənətkar bütün hallarda xalq ruhunun tərcümanı kimi onun arzu və istəklərini, həyatını və taleyini qələmə almış, bunu geniş poetik vüsət və sonsuz ilhamla, əlvan və parlaq boyalarla yerinə yetirmişdir. Məxdumqulunun üç əsrdən bəri türkmən ədəbiyyatına hakim olması, yön verməsi və sevilməsinin sirri də məhz bundadır.\nTürkmən birliyi məsələsi vətənpərvər bir şair və ziyalı kimi Məxdumqulunu daim narahat etmiş və düşündürmüşdür. Məlum olduğu kimı, türkmənlər tarixən bir neçə böyük və kiçik boydan (təkə, yomut, göylən, əlili, yazır, salır və s.) meydana gələn xalq kimi formalaşmışlar. Şairin yaşadığı mürəkkəb və keşməkeşli dönəmdə boylar arasında birlik məsələsi çox aktual idi. Nadir şahın Orta Asiya, Əfqanıstan və Hindistana səfərləri, bölgənin özündə özbəklərin taxt qovğaları, başqırdların, kalmıkların bu olaylara müdaxiləsi, türkmənlərin pərakəndəliyi, bir-birlərinə dəstəkdən daha ziyadə köstək olmaları, çəkişmələri böyük xaos yaradır, rusların Orta Asiyaya ilk hərbi yürüşləri, qızılbaşların türkmən ellərinə arasıkəsilməz talançılıq basqınları vəziyyəti daha da gərginləşdirirdi. Bütün bunları ürək ağrısı ilə müşahidə edən Məxdumqulu türkmənləri vahid siyasi yelpazədə birləşdirməyin tərəfdarı kımı çıxış etmiş, bunun qeyri-mümkün olduğunu gördükdə öz sənəti ilə qardaş boylar arasında mənəvi birlik yaratmağa çalışmışdır.\nMəxdumqulu türkmən birliyi mövzusunda çoxlu şeir yazmışdır. Bunların bir qismi doğrudan-doğruya türkmənlərə ortaq milli şüur aşılayan şeirlər, bir qismi adlı-sanlı türkmən xanlarının, bəylərinin, sərkərdə və döyüşçülərinin qəhrəmanlıqlarını tərənnüm edən şeirlər, bir qismi isə doğma vətənin gözəlliklərini vəsf edən şeirlərdir. Bunlardan «Türkmənin», «Türkmən binası», «Tökər olduq yaşımız», «Çovdur xan», «Çovdur xan üçün», «Ya Əhməd şah», «Dövlətəlinin», «Gürgənin», «Hasar dağındadır», «Sonu dağı», «Gözlərəm», «Sizindir» və başqalarını göstərmək olar.\nŞair türkmən boylarının qardaş olduğunu, beş boyun vahid bir dövlətə qulluq edəcəyi təqdirdə onların qarşısında heç bir qüvvənin dayana bilməyəcəyini təlqin etmişdir:\nYuxarıda da göstərdiyimiz kimi, bəzi tarixi məlumatlardan və şeirlərindən anlaşıldığına görə, Məxdumqulu Mənli adlı bir qızı böyük məhəbbətlə sevmiş, lakin ona qovuşmamışdır. Şair öz nakam eşqinə bir çox elegiya yazmış, Mənliyə bir neçə həzin şeir həsr etmiş, bəzi şeirlərində isə onun adını çəkmiş və ya işarə vurmuşdur. Aşağıda onun «Ayrıldım», «Mənli», «Görünər», «Neyləyim, biçarəyəm» adlı şeirlərindən birər bənd, «Bənzəməz» adlı qəzəlindən isə bir beyt verməklə o xallı (mənli) qızın Məxdumqulunun şəxsi taleyində oynadığı mənhus və müdhiş, poetik taleyində eyni dərəcədə munis və müsbət rolu vurğulamaq istəyirik:\nMəxdumqulunun aşağıdakı bəndləri də eyni təzadları eyni baxış bucağından eyni obyektə müncər edir:\nKim parça, xalı gözlər.\nŞairi şikayətə sövq edən şəxsi və ictimai səbəblər çoxdur və bunların hər biri özlüyündə sosial səciyyə daşıyır. Bəzi nadan mollalara yönələn sərt misraları, «zəmanə pozuldu, əxlaq əldən getdi», «dilindən dürr tökülsə də, kasıbın sözü keçməz», «namərdlər yaman artıb» tipli ümumi tənqidi fikirləri, «Azıbdır göylən xanları, Xalqa yanarmı canları?» kimi sayca az olan ünvanlı tənqidləri çıxmaqla Məxdumquluda sinif, zümrə və digər sosial təbəqələr arasında kəskin münasibətlərə, mübarizəyə, qovğaya dair ciddi bir işarəyə və ya çağırışa rast gəlmirik. Onda olsa-olsa Şərq ictimai təfəkküründə özünə yer tutan varlı-kasıb bölgüsü vardır və bu, təvəkkülanə bir şəkildə taleyin hökmü ilə izah edilir. Demək lazımdır ki, sovet dövründə şairin yaradıcılığının sinfi-ideoloji yöndən təhlil edilməsi, ona az qala maarifçi-demokrat libası biçilməsi tamamilə yanlışdır. Məxdumqulu sazı-sözü, sənəti ilə yoxsulların, binəsiblərin tərəfini saxlamış, onların acınacaqlı həyatını, ağır güzəranını təsvir etmiş, lakin heç vaxt müasir mənada inqilabçı olmamışdır.\nYekun olaraq onu demək mümkündür ki, şairin şəxsi həyatı, yaşadığı dövr və mühiti böyük faciə və ziddiyyətlərlə dolu olduğundan həqiqi bir xalq şairinin, gerçək bir haqq aşığının ictimai motivli şeirlər yazmasından, cəmiyyətdəki bəzi neqativ halları öz yaradıcılığında əks etdirməsindən təbii bir şey ola bilməzdi və Məxdumqulu bu sosial sifarişi ustalıqla və şərəflə yerinə yetirmişdir.\nBir çox məqamda ictimai, fəlsəfi və məhəbbət motivlərinin çulğaşdığı, üst-üstə düşdüyü şeirlərində Məxdumqulu adəmoğluna belə bir fikri aşılamaq istəyir ki, insan yuxu kimi gəlib keçən ömrü boşuna yaşamamalı, dünyaya yaxşı gəlib xoş getməli, quru gəlib boş getməməlidir:\nMəxdumqulunun yaradıcılığında dini-ruhani məzmunlu şeirlər əlahiddə yer tutur. O, sözün həqiqi mənasında bir mömin olmaqla bərabər həm də əngin dini biliklər sahibi, əsil alimdir. Bəri başdan demək lazımdır ki, Azərbaycan ədəbiyyatındakı nümunələrdən fərqli olaraq Məxdumqulunun dini şeirləri tematik baxımdan daha geniş, informativlik baxımından daha zəngin və dərindir. Məsələn, bizdə bəzi şeirlərdə Dəccalın adı ümumən çəkilsə də, onun zahiri görkəmi, zühuru, əməlləri və aqibəti tam təsvir edilmir. Halbuki Məxdumqulu bu haqda bir neçə şeir yazmışdır. Bizdə yerin və göyün qatlarını, hər qatın adını və nəzarətçisini dəqiq göstərən şeirlər demək olar ki, yoxdur. Bizdə islami dünyagörüşə görə cənnətin və cəhənnəmin təsviri, qiyamətdən öncəki dövrün hadisələri də Məxdumquluda olduğu qədər müfəssəl deyil. Məsələn, bizdə yazılmış dini şeirlərdə Harış adlı ilan barədə heç bir məlumat yoxkən, Məxdumqulu bu haqda dolğun bilgi vermişdir. Şairin şeirlərində islamın qəbul etdiyi bütün mələklərin, peyğəmbər, nəbi, övliya və müqəddəslərin (Cəbrayil, Əzrayıl, İsrafil, Mikayıl, Adəm, Nuh, Musa, İsa, Davud, İbrahim, İsmayıl, Yaqub, Yusif, Xıdır, Cərcis, İdris, Əyub, Loğman, Süleyman, Zəkəriyyə, Yəhya, İskəndər, Həvva, Sara, Həcər, Məryəm, Bilqeys, Zübeydə və s.), eləcə də mənfi obrazların (Dəccal, İblis, Şeytan, Dağyanus, Şəddad, Nəmrud və s.) adları çəkilir. Bu sahədə ayrılıqda götürülmüş heç bir Azərbaycan şairi Məxdumqulu ilə müqayisə edilə bilməz. Bu da şairin çox mükəmməl dini təhsil alması ilə izah olunmalıdır. Əvəzində isə onun yaradıcılığında, misal üçün, mərsiyəyə rast gəlmirik.\n«Onda var» adlı şeirdə isə Məxdumqulu yerin yeddi qatını təsvir etmişdir. Burada da heyrət ediləcək dərəcədə çoxlu məlumat vardır. Şairin verdiyi bilgiyə görə, birinci qatın adı Rəmka, ikincinin adı Hülda, üçüncünün adı Arxayi-Afaqdır. İlk qatda sərt, şiddətli yellər əsir, ikinci qatda böyük əqrəblər, dəvə boyda bövlər, üçüncü qatda dağdan böyük ənqurlar bidinləri gözləyir. Hürpa adlı dördüncü qatda xurma ağacı boyda dişləri olan ilanlar məskundur, Səlman zəmin, Siccin və Qəribə adlanan qatlarda da münafiqlər üçün dürlü əzablar mövcuddur.\nHerat, Qəndaharı mar xarab eylər.\nYəməni hülaç yıxar, Mosulu əqrəb,\nMəxdumqulunun dini şeirləri bölməsinə yekun vurarkən onun çox mükəmməl dini təhsil almış olduğunu və qazandığı bilikləri öz poeziyasında ustalıqla əks etdirdiyini bir daha vurğulamaq lazımdır. İşin orijinal tərəfi odur ki, türkmən ədəbiyyatında Məxdumquludan nə əvvəl, nə də sonra bu cür yüksək səviyyəli dini şeirlər yaza bilən şair olmamışdır. Şübhəsiz ki, bu cür gözəl əsərlər yaratmaq üçün dərin bilgi ilə yanaşı böyük təqva, inanc və etiqad, başlıcası isə parlaq istedad lazımdır. Məxdumquludan şəxsi planda bəzi şeyləri əsirgəyən tale bunları ona artıqlaması ilə əta etmışdir.\nMəxdumqulunun yaradıcılığını əsas mövzular üzrə çox qısa şəkildə təhlil etdikdən sonra onun dili və üslubu üzərində dayanmaq, bu barədə də bir neçə kəlmə demək lazımdır. Türkmən ədəbiyyatının demək olar ki, bütün görkəmli xadimləri öz təhsillərini Buxarada və Xivədəki mədrəsələrdə almış, ərəb və fars dilləri ilə yanaşı Türküstanın ədəbi dili olan çağatay türkçəsini öyrənmişlər. Bəzi türkmən şairləri, məsələn, Bayram xan və Vəfai öz əsərlərini çağatay türkcəsi ilə qələmə almışlar. Lakin Məxdumqulu atası Azadinin və sələfi Əndəlibin yolunu davam etdirərək onların təsiri ilə türkməncə yazmışdır. Bunun ikinci səbəbi, heç şübhəsiz, zəngin türkmən folklorudur. Hələ uşaqlıqdan türkmən dastanlarını böyük şövqlə dinləyən Məxdumqulu bu sənət incilərinin dilinə heyran olmuş, şifahi xalq ədəbiyyatı və aşıq şeri janrlarını bütün incəliklərinə qədər öyrənmiş, mədrəsələrdə oxuduğu zaman ədəbiyyat nəzəriyyəsi sahəsindəki biliklərini təkmilləşdirmiş, öz əsərləri ilə türkmən dilinə poetik vüsət, dinamizm, çeviklik və genişlik qazandırmışdır. Əlbəttə, Məxdumqulunu türkmən ədəbi dilinin banisi adlandırmaq olmaz, ancaq onun sənəti bu dili ən yüksək bədii səviyyəyə qaldırmışdır. Bununla belə, şairin dilində çağatay dilinin bir çox elementləri müşahidə edilir. Ona görə də böyük sənətkarın dilini bəzən qarışıq dilli əsərlər çərçivəsində araşdırmaq istəyənlər də tapılır. Burada çağatayca ilə türkməncənin, daha geniş miqyasda karluqca ilə oğuzcanın olğa/bolğa məsələsi ortaya çıxır ki, bunun da ən sadə izahı belədir: qarışıq dilli əsərlərdə bəzən ol- feli bol- şəklində işlədilir, yəni olmaq, oldu əvəzinə bomak, boldu deyilir. Əlavə olaraq, bizim bəzi v-lərimiz b ilə işlənir: varmaq yerinə barmak, vermək yerinə bermək kimi. Üçüncüsü, ismin yiyəlik, yönlük və təsirlik hallarında bəzi paralelliklər müşahidə edilir. Türkcənin oğuz qrupu dillərində, məsələn, yiyəlik halda adam+ın, yer+in, yönlük halda adam+a, yer+ə, təsirlik halda isə adam+ı, yer+i əvəzinə karluq qrupu dillərində adam+nın, yer+nin, adam+ğa, yer+gə, adam+nı, yer+ni variantları işlənir. Məxdumqulunun şeirlərində həm oğuz, həm də karluq variantları gözə dəyir. Bu, bəzən qafiyənin, bəzən təqtin, bəzən də əruzun tələbi ilə meydana çıxır.\nNəhayət, son fərq oğuzca dəl (deyil), karluqca iməs sözlərindədir. Azərbaycan ədəbiyyatının görkəmli nümayəndəsi Kişvəri iməs variantını işlətdiyi kimi Məxdumqulu da ara-sıra həmin variantdan istifadə etmişdir. Ancaq hər ikisi oğuzdilli poeziyanın şairidir.\n199...-cı ıldə mərhum Fəxrəddin Əliyevin tərtib və tərcümə etdiyi «Türkmən inciləri» kitabında Məxdumqulunun 8 şeiri verilmişdir. 1984-cü ildə isə şairin anadan olmasının 250 illiyi münasıbətilə «Qəm selı» adlı şeirlər kitabı buraxılmışdır. İsmayıl Vəliyevin tərtib və tərcümə etdiyi bu kiçikhəcmli kitabda 102 şeir öz əksini tapmışdır. Professor Pənah Xəlilov kitaba 7 səhifəlik önsöz yazmış, onun 3 səhifəsini şairin Azərbaycanda olub-olmamasına (olmamasına) həsr etmişdir. Təbii ki, sovet dövründə nəşr olunduğuna görə, bu kitabda Məxdumqulunun dini məzmunlu şeirlərindən heç bir nümunə verilməmişdir. Yeri gəlmişkən demək lazımdır ki, sovet dövründə Türkmənistanın özündə də şairin dini şeirlərini çap etmək mümkün olmamış, onların üstündən sükutla keçilmişdir. Ona görə də müstəqillik dövründə Məxdumqulunun kitablarından birini «Bağışla bizi» adıyla çap edən naşirlər (bu, şairin ən məşhur dini şeirlərindən birinin adıdır) həmin çatışmazlığı da aradan qaldırmış, böyük sənətkardan bir növ üzr istəmişlər.\nƏlinizdəki bu kitab da həcm məhdudluğu üzündən Məxdumqulunun yaradıcılığını tam şəkildə əhatə etmir. Burada onun şeirlərinin təxminən yarısı toplanmışdır. Şeirlər ana dilimizə türkməncə orinalından uyğunlaşdırılmışdır.\nBiz böyük türkmən şairi Məxdumqulu Fəraqinin seçilmiş əsərlərini də TürkSOY kitabxanası seriyasından buraxmaqla Türk Dünyasına kiçik bir töhfə vermək istədik. Bu kitab da həmin silsilənin əvvəlki kitabları kimi tam könüllülük əsasında, heç bir əmək haqqı, məvacib və honorar alınmadan hazırlanmış, tanınmış işadamı-mesenat Vəliyev Şahmar Rüstəm oğlunun sponsorluğu ilə nəşr edilmişdir. Hörmətli Şahmar müəllimə dərin təşəkkürü özümüzə borc bilirik.\nQardaş türkmən xalqına, onun qədim, köklü və zəngin mədəniyyətinə, dünyaya Məxdumqulu kimi bir düha bəxş etmiş ədəbiyyatına sonsuz ehtiram və sevgi ilə,\nBakı, 23fevral 2010-cu il


Tramp qeyri-leqal miqrantların uşaqlarını ABŞ-dan "qovmayacaq" » Yeni Səs İnformasiya portalı\nTarix : 26-01-2017, 12:21\nTramp onu da bildirib ki, bir ay ərzində özünün miqrasiya dəyişikləri planını təqdim edəcək.\nO, həmçinin onu da əlavə edib ki, terrorçuların aktiv fəaliyyət göstərdikləri ölkələrdən ABŞ-a gələnlərə qarşı hərtərəfli yoxlamalar aparmaq istəyir, lakin bütün müsəlmanlar üçün qadağa olmayacaq.\n"Bir neçə dövlət istisna olmaqla, qalanlarına qarşı çox sərt yoxlamalar olacaq. Bura gəlmək çox çətinləşdiriləcək, indi bu çox asandır"-deyən Ağ Evin başçısı söhbətin hansı ölkələrdən söhbət getdiyini açıqlamayıb.\nBu ərəfədə ameikalı lider Meksika ilə aralarında divar tikilməsi ilə bağlı və qeyri-leqal miqrantlara qarşı siyasəti sərtləşdirən sərəncam imzalayıb. Divarın tikintisini həyata keçirtmək üçün 180 gün vaxt verib. Bununla yanaşı Tramp dəfələrlə Meksika ilə aralarını kəsəcək səddin tikinti xərclərinin qarşı tərəfin hesabına olacağını da demişdi.\nBaxış: 697 | Bölmə: Dünya, slayd2


Putin səfərbərlik elan edəcəkmi\nAna Səhifə/Xəbərlər/Dünya/Putin səfərbərlik elan edəcəkmi\n“Rusiyada 100 min – 200 min əsgər yığmaq üçün səfərbərliyə ehtiyac yoxdur. Böyük ölkədir, az inkişaf etmiş regionlarda yetərincə adamlar var ki, pul versən, vuruşarlar”\nRusiya Prezidenti Vladimir Putin mayın 9-da Qələbə Günü paradında hərbi səfərbəlik elan etməyi planlaşdırırmı? Kremlin sözçüsü Dmitri Peskov bu suala “cəfəngiyatdır” deyə cavab verib.\nPeskov Putinin Ukraynaya rəsmən müharibə elan edəcəyi haqda suala da eyni cavabı verib.\nPutinin paraddan bu məqsədlərlə istifadə edəcəyi ətrafında spekulyasiya dolaşırdı.\n“Reallıqda heç nə əldə etməyiblər”\nFevralın 24-də Ukraynaya hücuma başlayan Putin Kiyevi ala bilməyəndən sonra qüvvələri ölkənin şərqinə yönəldib. Bir hissəsi Rusiyanın dəstəklədiyi separatçıların nəzarətində olan Donbas regionunun “tam təmizlənməsi” strateji məqsəd kimi açıqlanıb.\n“Məncə, Putin nəsə etməlidir”, – ukraynalı hərbi təhlilçi Mixaylo Samus belə deyir. Onun sözlərinə görə, Putinin generalları 9 may bayramı öncəsi ona əhəmiyyətli uğur vəd ediblər.\n“Reallıqda isə heç nə əldə etməyiblər… Putin Ukraynadakı müharibə, yaxud səfərbərlik haqda emosional bəyanat verə bilər, amma faktiki, heç bir dəyişiklik baş verməyəcək”, – Samus deyib.\nOrdunun monitorinqini aparan, hazırda Gürcüstanda yerləşən Conflict Intelligence Team (CIT) təşkilatının təhlilçisi Ruslan Leviyevin fikrincə, Putin səfərbərlik kimi addımı “siyasi fəsadlar” kontekstində nəzərdən keçirir.\n“Onun populyarlığına ciddi risk var”, – deyən Leviyev mövcud qüvvələrlə hətta Donbasda Ukrayna qüvvələrini mühasirəyə almağın mümkün olmadığını sözlərinə əlavə edir.\nMoskvadakı İqtisadi Siyasət İnstitutunun tədqiqatçısı Sergey Javoronkov deyir ki, müharibə, yaxud ümumi səfərbərlik elan etmək müharibəyə dəstəyə zərbə vura bilər.\n“Müharibənin populyarlığı dərhal azalar. Bunu maraqlı kompüter oyunu kimi izləmək bir şeydir, xeyli rusiyalıya, ailələrinə təsir göstərməsi isə ayrı”, – o söyləyir.\nLeviyevin fikrincə, bəzi sərhəd regionlarda, yaxud son vaxtlar ehtiyata buraxılmış hərbçiləri əhatələyən qismən səfərbərlik daha real səslənir.\n“Qismən səfərbərlik olsa, əlavə 200 min əsgər cəlb etmək olar”, – o bildirir.\nSamus da eyni proqnozu bölüşür.\n“Rusiyada 100 min – 200 min əsgər yığmaq üçün səfərbərliyə ehtiyac yoxdur. Böyük ölkədir, inkişaf az getmiş regionlarda yetərincə adamlar var ki, pul versən, vuruşarlar”, – o vurğulayır.\nArtıq səfərbərlik gedir\nEnergetika nazirinin keçmiş müavini, hazırda aparıcı müxalifət fiquru Vladimir Milov artıq qismən səfərbərliyinin əlamətlərini görür.\n“Regionlarda minlərlə adam yazıb soruşur ki, orduya cəlb olunaraq Ukraynaya göndərilməkdən necə yayına bilərlər. Onlar artıq bacardıqları hər kəsi orduya çağırırlar”, – Milov AzadlıqRadiosu-na deyib.\nRadionun müxbirləri ölkənin şimal-qərbində məmurların ordudan tərxis olunmuşları Ukraynada müqaviləli xidmətə cəlb etməyə çalışdığımı təsdiqləyir. Onlar hətta superjob.ru iş elanı portalında yaşı 50-dən az, hərbi tarixçəsi təmiz, kriminal tarixçəsi olmayanları axtarırlar.\n“Əsas odur ki, orduda olasan, silah gəzdirəsən”, – Petrozavodskda bir əsgəryığan deyib. Çeçenistanın paytaxtı Qroznıda isə radioya deyiblər ki, ölkənin istənilən regionundan könüllüləri orduya götürürlər, onlara təlim və avadanlıq veriləcək. Birinci ay üçün 300 min rubl (4 min 600 dollar) pul ödənəcəyi bildirilib.\nDünyaya qarşı müharibə


Portağal bahalaşır, dünya bazarlarında isə artıq qıtlıq da yaranıb\n02:58 07 İyun 2020\n17:59 01.04.2020 Qısa URL\nNigar İsgəndərova, Sputnik Azərabaycan\nBAKI, 1 aprel — Sputnik. Dünyanın əksər ölkələrində koronavirusun yayılması ilə əlaqədar olaraq bir çox qidalara, meyvə və meyvə şirələrinə, o cümlədən də portağal və portağal şirəsinə tələbat artıb. Dünya bazarlarında portağal şirəsinin qiyməti qalxıb: öncəki ayla müqayisədə martda 20 faiz bahalaşıb. Bunun da səbəbi kimi tələbatın artması fonunda malların daşınması üçün nəqliyyat probleminin olmasıdır. Yəni bazara olan təklif nisbətən azalıb.\nQiymət artımı ilə bağlı proqnozlara gəldikdə, qarşıdakı aylarda azalma gözlənilmir.\nBakıda marketdə portağal satışı\nQeyd edək ki, dünya bazarlarında portağal şirəsi 2015-ci ildən bu yana bu il ilk dəfə olaraq daha çox qazanc gətirib. Sputnik Azərbaycan ölkəmizdə portağal idxalı və ixracı ilə bağlı rəqəmləri araşdırıb.\nDövlət Statistika Komitəsinin məlumatına görə, 2019-cu ildə 12007.04 min ABŞ dolları dəyərində təzə və ya qurudulmuş portağal idxalı 16741.89 ton olub. 299.51 min ABŞ dolları dəyərində isə 123.11 ton dondurulmuş portağal şirəsi idxal olunub.\n599.81 min ABŞ dolları dəyərində 566.58 ton olmaqla dondurulmamış portağal şirəsi (Briks ədədi 20-dən az olmaqla) idxal edilib. Dəyəri 0.97 min ABŞ dolları civarında 1.22 ton dondurulmamış portağal şirəsi (Briks ədədi 20-dən az olmaqla) ixrac edilib.\nHəmin ildə 121.42 min ABŞ dolları dəyərində isə 60.79 ton digər portağal şirəsinin idxalı baş tutub.\nCari ilin yanvarında isə 1148.27 min ABŞ dolları dəyərində 1646.7 təzə və ya qurudulmuş portağal idxalı həyata keçirilib. 11.02 min ABŞ dolları dəyərində 5.49 ton dondurulmuş portağal şirəsi, 42.44 min ABŞ dolları dəyərində 39.44 ton dondurulmamış portağal şirəsi (Briks ədədi 20-dən az olmaqla) idxal edilib.\nAzərbaycanın naringi ixracı olsa da, göründüyü kimi, portağal ixracı yoxdur. Artıq portağal mövsümü yekunlaşmaq üzrə olsa da, dünya bazarlarında qiymətlərdə qalxma müşahidə edilir. Bu da tələbin artması ilə əlaqədardır. Belə ki, hazırda yerli bazarlarda portağalın qiyməti 1.99 - 2.50 manat arasında dəyişilir.\nLənkəranda portağal istehsalı ilə məşğul olan Arif Nəzirov Sputnik Azərbaycan-a açıqlamasında tələbat haqda danışıb. Sitrus bağının ərazisi təxminən 60 hektar olan Arif Nəzirovun bağında 30 portağal ağacı var: "Ümumi sitrus ağaclarımın sayı 550, ərazim isə 60 sotdur. Bu il portağalı 1 manat, 1 manat 20 qəpikdən satmışam. Onu deyim ki, öncəki illərlə müqayisədə həm alıcılığı, həm də bazarım, yəni qazancım qaneedicidir".\n"Ötən il 80 qəpikdən satırdımsa, bu il qiymətlər artıb. Ötən il fermerlər öz ərazilərindən ən azı 800 kilo yığırdılarsa, bu il ən azı 1 ton yığmışıq. Şükür ki, məhsulumuz da əlimizdə qalmayıb. Artıq bütün məhsullarımızı satmışıq. Gələn il üçün hazırlaşırıq", - deyə o əlavə edib.


Qobustanda antik dövrə aid qədim abidə aşkarlandı - FOTO\n13 May 2020 , 12:38\nTəhsil Nazirliyi tərəfindən Qobustanda yeni tikilən Sündü orta məktəbinin ərazisindən aşkar olunan abidə barədə məlumat vaxtında müvafiq orqanlara çatdırılmadığından abidənin çox hissəsi dağıdılıb.\nAMEA Arxeologiya və Etnoqrafiya İnstitutundan Primetime.az-a verilən məlumata görə, mayın 10-da Mədəniyyət Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin Dövlət reyestrinin aparılması, abidələrə və tədqiqatlara nəzarət sektoru tərəfindən onlara Qobustan rayonu Sündü kəndi ərazisində tikinti işləri zamanı saxsı qab nümunələrinin aşkar edilməsi haqqında məlumat daxil olub.\nArxeologiya və Etnoqrafiya İnstitutu rəhbərliyinin göstərişi ilə İnstitutun şöbə müdiri, bölgə üzrə arxeoloji ekspedisiyanın rəhbəri Akif Quliyev rayona ezam edilib və Mədəniyyət Nazirliyinin yanında Mədəni İrsin Qorunması, İnkişafı və Bərpası üzrə Dövlət Xidmətinin Qobustan rayon üzrə abidə mühafizəçisi Bəylər Musa oğlu Ağayevlə birgə maddi-mədəniyyət nümunələrinin aşkar edildiyi əraziyə baxış keçirilib.\nƏraziyə baxış keçirərkən tikinti sahəsində çoxlu sayda saxsı qırıntıları, kərpic fraqmentləri, ocaq yeri və sümük qalıqları qeyd edilib. Əldə edilmiş maddi-mədəniyyət nümunələrinə əsasən ərazidə antik dövrə aid nekropol olduğu müəyyən olunub. Akif Quliyevin fikrincə, əraziyə yayılmış daşlara əsasən, Antik dövr nekropolu daş qutu qəbirlərdən ibarət olub. Torpağın üst qatı ekskavator vasitəsi ilə götürüldüyündən nekropol dağıdılıb, mədəni təbəqə qarışəb:\n"Məktəbin direktoru və tikintinin sahə rəisi ilə söhbət əsnasında, tikinti işlərinə 2020-ci ilin yanvar ayında başlandığı müəyyən edilib. Onların sözlərinə görə qazıntı işləri zamanı çoxlu sayda saxsı qablar aşkar edilib. Kənd sakinləri ilə danışıqlardan sonra bir neçə materialın yerini müəyyən etmək mümkün olub. Sündü kənd klubunda və məktəbdə dörd ədəd kiçik ölcülü dolçaya arxeoloq A.Quliyev tərəfindən baxış keçirilib. Müəyyən edilib ki, bu qablar antik dövr Qafqaz Albaniyasının maddi mədəniyyət nümunələridir. Dolçanın birinin üzərində basma üsulu ilə unikal təsvirlər-damğalar həkk edilib. Təəssüflər olsun ki, abidənin aşkar edilməsi haqqında məlumat vaxtında müvafiq orqanlara çatdırılmayıb və abidənin çox hissəsi dağıdılıb. Abidədə arxeoloji tədqiqat işlərinin həyata keçirilməsi Arxeologiya və Etnoqrafiya İnstitutu və Mədəniyyət Nazirliyinin birgə qərarından sonra baş tuta bilər".


Slovakiya iqtisadiyyatı — Vikipediya\nSlovakiya iqtisadiyyatı — Slovakiya Respublikasının iqtisadiyyatı.\nSlovakiya Milli Bankı\n2 Əsas istiqamətləri\n3 ÜDM artımı\nXX əsrin 90-cı illərində Slovakiyada iqtisadi sistem dəyişikliyi baş vermişdir. Belə ki, Çexoslovakiyanın dağılması ilə daha çox inkişaf etmiş vəziyyətdə olan Çex Respublikasından ayrılması nəticəsində qardaş ölkədən mal və pul axınının əhəmiyyətli ölçüdə azalması səbəbindən ölkə iqtisadiyyatı çətin vəziyyətə düşmüşdür. Buna baxmayaraq daxili imkanları sayəsində Slovakiyanın öz iqtisadi sistemi formalaşmışdır.\nSlovakiya iqtisadiyyatı ilk növbədə sənaye, əkinçilik və heyvandarlığa söykənir. Bundan başqa meşəçilik və turizm də inkişaf etmişdir.\nSənaye üzrə daha çox kimya və maşın sənayesi inkişaf etmişdir. Dağlıq bölgələrdə olan mədənlər çıxardılaraq işlənir. Kömür və neft yataqları tapılmamasına baxmayaraq sənayenin təməl enerji ehtiyacı çaylar üzərindəki hidroelektrik stansiyaları vasitəsilə qarşılanar. Yaslovske Bohunisedə bir atom elektrik stansiyası vardır. Ağır sənaye qurumları Bratislava və Koşitse şəhərlərində toplanmışdır. Torpaqlarından keçən təbii qaz və neft boru xətlərinin gəliri ölkənin bu ehtiyaclarını qarşılayır. Maşın sənaye sahəsində dəstə dəzgahları, çay gəmiləri, yük maşını ehtiyat hissələri, televiziyalar, radiolar, paltaryuyan maşınlar, soyuducular istehsal edilir. Kimya sahəsində isə azotlu gübrə və petrokimya kombinaları əhəmiyyətli yer tutur.\nƏkinçilik düzənliklərdə və axar su vadilərində tətbiq edilir. Ölkə ərazisi dağlıq olduğundan torpaqların ancaq üçdə bir hissəsi əkinçilik üçün əlverişlidir. Başlıca əkinçilik məhsulları buğda, arpa, qarğıdalı, çovdar, kartof, yulaf, tütün, tərəvəz və meyvədir. Əldə edilən əkinçilik məhsulları ölkə istehlakının 92%-ini qarşılamaqdadır.\nHeyvandarlıq Slovakiyada kənd təsərrüfatının inkişaf etmiş sahəsidir. Maldarlıq, qoyunçuluq və donuzçuluq bu sahənin əsas tərkib hissələrini təşkil edir və ölkədə geniş şəkildə yayılmışdır.\nDağların meşələrlə əhatə olduğu bu ölkədə meşəçiliyin ölkə iqtisadiyyatında əhəmiyyətli bir yeri vardır. Meşələrdən taxta-şalban və kağız sənayeninin ehtiyacı ödənilir.\nTurizm də ölkənin əhəmiyyətli gəlir qaynaqlarından biridir. Dadara dağlarındakı qış idman və alpinistlik mərkəzləri ölkənin dörd bir tərəfinə yayılmış olan qablıca və mineral bulaqlar, qoruma altına alınmış tarixi şəhərlər sayəsində hər il bu ölkəyə çox sayda turist gəlir. 2016-cı ildə Slovakiyaya 4,6 milyon nəfər turist gəlmişdir.\nDünya Bankının məlumatına görə Slovakiyada Ümumi Daxili Məhsulun artımı 2001-ci ildən bəri aşağıdakı kimi olmuşdur:\n3.3 4.7 5.4 5.2 6.5 8.3 10.7 5.4 -5.3 4.8 2.7 1.6 1.4 2.4 3.6\n↑ Historické výsledky. Na Slovensku dovolenkovalo rekordné množstvo turistov. hnonline.sk (slovak.)\n↑ "GDP growth (annual %)". Data.worldbank.org. İstifadə tarixi: 6 April 2015.\nVikianbarda Slovakiya iqtisadiyyatı ilə əlaqəli mediafayllar var.\nEconomy of Slovakia Arxivləşdirilib 2020-04-07 at the Wayback Machine from The World Factbook\nSlovakia report (monitor 2005) Arxivləşdirilib 2007-09-27 at the Wayback Machine\nSlovakia report (Index of economic freedom) Arxivləşdirilib 2006-08-26 at the Wayback Machine\nMənbə — "https://az.wikipedia.org/w/index.php?title=Slovakiya_iqtisadiyyatı&oldid=6129683"\nLast edited on 2 sentyabr 2021, at 07:18\nBu səhifə sonuncu dəfə 2 sentyabr 2021 07:18 tarixində redaktə edilib.


“Əgər şəhid olsam, məni də belə yola salarsınız” » Aztehsil.com\n19 yaşlı Şəhid İlqar Vüqar oğlu Bürcəliyevin əziz xatirəsinə.\nİlqarı məktəb illərindən həmişə dəli-dolu biri kimi tanımışam. Bəlkə də onu bu zirvəyə çatdıran elə bu xüsusiyyəti idi. Dostları deyir ki, 2016-cı ildə oxuduğu məktəbin digər şəhidi Mahir Quliyevi son mənzilə yola salarkən belə bir ifadə işlətmişdi İlqar: "Əgər şəhid olsam, məni də belə yola salarsınız”. Sanki hiss edirdi…\nDöyüşə gedəndə də hamıyla halallaşıb, bəlkə də qayıtmayacam demişdi. Axı deyirlər onlar hiss edir… İlqarın anası Elnurə xala –Elnurə Bürcəliyeva də hiss edirmiş olacaqları… İlqarın atası Vüqar Bürcəliyev xəbəri öyrəndikdən sonra Gəncəyə yola düşüblər. Xəbəri anadan gizləyiblər, İlqarın yaralı olduğunu deyiblər. O, yalnız Gəncəyə çatandan sonra acı xəbəri bilib.\nƏslən Gəncədən olan İlqar Bürcəliyev 2001- ci ildə Moskva şəhərində anadan olub. Orta məktəbi Bakıda oxuyub. İlqar həm də futbolçu idi, 13 yaşından Vətən Futbol Klubunda oynamağa başlayıb. 16 yaşında Kəpəz Futbol Klubunda uğurlu nəticə göstərərək Zirə Futbol Klubuna transfer olunub. İlqar Milli komandaya da dəvət almışdı. Qardaşı Tamerlan Bürcəliyev də İlqar kimi futbolçudur, Zirə Futbol klubunda oynayır.\nİlqar Bürcəliyev 22 iyun 2019-cu ildə hərbi xidmətə gedir, 27 sentyabr 2020-ci ildə Talış yüksəkliyi uğrunda gedən döyüşlərdə qəhrəmancasına şəhid olur. Gəncə şəhərində Şəhidlər Xiyabanında dəfn olunub.\nDöyüş yoldaşlarının dediyinə görə, İlqar düşmən gülləsindən qorxmadan şəhid və yaralı əsgərləri döyüş meydanından çıxarıb, yaralı döyüş yoldaşlarını ölümdən qurtarıb.\nİlqarın evlərində bir guşəsi var, hər şəhidin evində olduğu kimi. Orada bir gündəlik gözə dəyir. İlqar bu gündəliyi hərbi xidmətdə olarkən yazıb. Gündəlikdə bir yazı diqqəti çəkir: "İşdir, qalsam, təxris olunmasam və cəbhəyə düşsəm bir Mübariz də mən olacam, elə bir hiss var içimdə…”\nDeyib-gülməyi, rəqs etməyi çox sevirdi, gözəl geyinməyi də sevirdi İlqar. Əsgər forması geyinəndə də sevinmişdi, gündəliyində "Pəncərələrə baxa-baxa keçirəm, forma çox yaraşıb mənə, "simpatiçni” oğlan olduğum üçün. Amma adam duyğusallaşır…evdəkiləri, məni gözləyənləri fikirləşirəm” yazmışdı.\nO, hətta telefonunu əsgər yoldaşına verib ki, mən şəhid olsam bunu ailəmə ver. Anası Elnurə Bürcəliyeva danışır ki, bir gün İlqarın nömrəsindən mesaj alırlar. Ana ümidlənib, inanmaq istəməyib oğlunun şəhid olduğuna. "Mənim oğlum yaşayır, ondan mesaj gəlib” deyirmiş Elnurə ana.\nAnası ilə söhbətimiz zamanı " Şəhidlik böyük zirvədir. Oğlum ona qovuşub. Bu məni az da olsa təsəlli edir, lakin İlqarla bağlı yarım qalan arzularım yadıma düşür. Torpaqlarımızın azad olunmasına həm də ona görə sevinirəm ki, bundan sonra anaların gözü yaşlı qalmayacaq və balalarımız şəhid olmayacaq.” deyir şəhid İlqarın anası.\nŞəhid İlqarın anası dedim, amma şəhid anaları həm də bizim hər birimizin anasıdır. "Biz hamımız İlqarıq!”\nBu günkü qələbəni şəhidlərimizə, qazi və əsgərlərimizə borcluyuq. Əmanətiniz əmanətimiz, yatdığınız torpaq and yerimizdir, əziz ŞƏHİDLƏR! Haqqınızı halal edin…\nDostların səni unutmayacaq…


Bəhreyndə koronavirus və digər mikroorqanizmləri məhv edən robot hazırlanıb. Bu barədə “Daily Mail” nəşrinin məlumatında deyilir.\n“ICTnews” Elektron Xəbər Xidməti “Lenta” resursuna istinadən yazır ki, on iki dildə danışan robot bədən temperaturunu ölçür, səsli komandalara reaksiya verir və xəstələrin sifətinin tanınması texnologiyasından istifadə edir.\nMəlumata görə, qurğu virusa qısadalğalı ultrabənövşəyi şüalandırma ilə təsir göstərir. Onun 30 dəqiqə ərzində bütün mikroorqanizmlərin 90 faizini öldürərək onların membranını məhv etməsi nəticəsində orqanizmlərin DNT-si parçalanır. Bununla yanaşı, virusların məhv edilməsi zamanı insanlar otaqda olmamalıdır, çünki qurğunun işığı insan hüceyrələrinə zərər verə bilər.\nŞərqi İngiltərə Universitetinin professoru Pol Hanterin sözlərinə görə, ultrabənövşəyi şüa əksər viruslarla effektiv mübarizə aparır. Odur ki, ultrabənövşəyi işığın “SARS-CoV-2” koronavirusunu dezaktivasiya etməsi təəccüb doğurmur.\nBildirilir ki, hazırda robotun sənaye şəraitində sınaqları keçirilir. Artıq Bəhreynin tibb müəssisələrində istifadə üçün iki robot buraxılıb. Bəhreyn Səhiyyə Nazirliyinin doktoru Valid Əl-Manea qurğuların həkim və tibb bacılarına kömək etməsinə görə onları tibbi inqilab adlandırıb.


December 2019 - Page 3 of 200 - AZƏRBAYCAN24 | Page 3\nABŞ ordusunda “TikTok” tətbiqindən istifadəyə qadağa qoyulub. ABŞ hakimiyyəti bu tətbiq vasitəsilə istifadəçilərinin şəxsi məlumatlarının oğurlandığını düşünür. “Bu (“TikTok” tətbiqi – red.), təhlükəsizlik üçün təhdid hesab olunur. Biz onun iş…\n1 həftəlik tətil başladı\nDünya Azərbaycanlılarının Həmrəyliyi Günü və Yeni il bayramı ilə əlaqədar ölkədə bir həftəlik tətil başlayır. Bu gün, 2020-ci ilin yanvarın 1, 2, 3, 4, 5 və 6-sı iş olmayacaq. Qeyd…\nErmənistan silahlı qüvvələrinin bölmələri cəbhənin müxtəlif istiqamətlərində snayper tüfənglərindən də istifadə etməklə sutka ərzində atəşkəs rejimini 26 dəfə pozub. Ermənistan Respublikası Noyemberyan rayonunun Dovex, Şavarşavan, Voskevan kəndlərində və adsız yüksəkliklərdə,…\n38 yaşlı kişi evində yandı\nXaçmaz rayonunun Köhnə Xaçmaz kəndində güclü yanğın baş verib. Fövqəladə Hallar Nazirliyindən verilən məlumata əsasən, ümumi sahəsi 240 m² olan ikimərtəbəli 6 otaq və aynabənddən ibarət evin yanar konstruksiyaları 80…\nLukaşenko Azərbaycanın Tovuz rayonuna məktub göndərdi\nBelarus Prezidenti Aleksandr Lukaşenko Belarusun müdafiəsi uğrunda döyüşlərdə göstərdiyi şücaətə görə Böyük Vətən müharibəsi veteranı, 95 yaşlı Tovuz sakini Rüstəm Eyvazova şəxsən təşəkkür məktubu ünvanlayıb və onu Qələbənin 75 illiyi…\nTramp Texasda atışmdan sonra silahın əhəmiyyətli olduğunu bildirib\nABŞ prezidenti Donald Tramp bildirib ki, Texas kilsəsində atışma zamanı insanlar ştatda silah daşımağa icazə verilməsi sayəsində xilas olmağı bacarıb. “Hücum ətrafdan keçənlərin cəsurluğun sayəsində cəmi 6 saniyə davam edib,…\n“Nissan”ın keçmiş rəhbəri Yaponiyadan qaçdığını təsdiqləyib\nTokioda ev dustağı olmuş Fransa-Yaponiya “Renault-Nissan-Mitsubishi” avtomobil istehsalı alyansının keçmiş rəhbəri Karlos Qon çərşənbə axşamı Livana gəldiyini təsdiqləyib. Bu barədə “Reuters” agentliyi bildirib. “Mən məhkəmədən gizlənmirəm, amma haqsızlıqdan və siyasi…\nTibb işçiləri mövcud olan bütün onkoloji xəstəlikləri birləşdirən ümumi simptomları açıqlayıb. Həkimlərin sözlərinə görə, xərçəng xəstəliyi insanın ümumi vəziyyətinə təsir edir və immun sistemini zəiflədir. Şişlərin inkişafı isə daha çox…\n“Aş-Şabab” Somalidə partlayışa görə məsuliyyəti üzərinə götürüb\n“Aş-Şabab” radikal qruplaşması Somalinin paytaxtı Moqadişoda partlayışa görə məsuliyyəti üzərinə götürüb. Bu barədə “Reuters” məlumat yayıb. Qruplaşma nəzarət-buraxılış məntəqəsində bombanın öz silahlıları tərəfindən törədildiyini bildirib. “Partlayış Türkiyə və Somali qüvvələrinin…


Böyük sözü dinləməyənlərin sonu | Bərəkət nəşriyyat - rəsmi veb səhifəsi\nBöyük sözü dinləməyənlərin sonu\n20.06.2015 , 542 dəfə baxılıb.\nBiri vardı, biri yoxdu, bir-birinə qonşu olan “Zorba Aslanlar” və “Ağ Aslanlar” kimi tanınan iki aslan ailəsi vardı. Zorba Aslanların cavanları çox zülmkarlıq edir və heç kimlə yola getmirdilər. Onlar hər xırda məsələdə dava salır, başqa heyvanları narahat edirdilər. Bu cavanlar o bölgədə özlərindən başqa heç bir heyvanın yaşamasını istəmir və bütün heyvanları oradan qovurdular.\nYaşlı Zorba Aslanlar: “Gənclər, bu işlərdən əl çəkin. Acgözlüyünüz, hərisliyiniz gözlərinizi kor edib”, ─ desələr də, onlar bu nəsihətləri bir qulaqlarından alıb o birindən verirdilər. Necə deyərlər, də yir man öz işini görür, çax-çax baş ağrıdırdı. Gənc Zorba Aslanlar bildiklərini edirdilər. Ağ Aslan ailəsi isə öz qonşuları ilə sülh içində yaşayırdı. Bunların hərisliklə işləri yox idi. Ovlarını edir, ruzilərini qazanırdılar. Üstəlik Zorba Aslanların əlindən qaçan heyvanlar da onlara sığınırdı. Ağ Aslanlar bir neçə dəfə Zorba Aslanlara: “Hamını boğaza yığdınız. Hər kəs sizin əlinizdən bezib. Nə qədər pislik etmək olar? Bütün heyvanlar ətrafınızdan qaçıb dağıldı. Bunun axırı hara gedir?” ─ deyirlər.\nBunu eşidən Zorba Aslanlar qəzəblənib onları təhqir edirlər. Gənc Zorba Aslanlardan biri dillənir:\n─ Mən bilirəm, sizin dərdiniz nədir. Hər yeri tutmuşuq. Hamı bizdən qorxur, bizə hörmət edir. Ona görə də bizi gözünüz götürmür.\nHələ bu bəs deyilmiş kimi daha da qızışan Zorba Aslan onları hədələyir:\n─ Darıxmayın, sizin də növbəniz çatacaq.\nOnun bu kobudluğu Ağ Aslanları lap hövsələdən çıxarır. Yerlərindən qalxıb Zorba Aslanın cavabını vermək istəyirlər ki, yaşlı Ağ Aslanlar onları sakitləşdirir:\n─ Övladlarım, qəzəblə qalxan zərərlə oturar. Onların yanlış hərəkəti sizi də düz yoldan ayırmasın”, deyirlər.\nSonra: “Bizdən söyləmək”, ─ deyib oranı tərk edir lər.\nElə ki ara sakitləşir, Zorba Aslanların ən yaşlısı ailəsini bir yerə toplayıb onlarla məsləhətləşməyə başlayır.\nYaşlı Aslanlar bir-bir ayağa qalxıb öz başlarına gələnlərdən, həyat təcrübələrindən danışırlar. Gəncləri sakitləşməyə, ədəb-ərkana ria yət etməyə dəvət edirlər:\n─ Əziz övladlarım, ağ aslanlar haqlı idi lər. Onlar bizim yaxşılığımızı istəyir. Onlar deyəni biz də sizə çox demişik. Demişik ki, böyüklərin sözünə qulaq asın. Lakin gənc Zorba Aslan irəli yeridi. Yoldan çıxardığı o biri aslanları da başına yığıb dedi:\n─ Bu günə kimi bizi siz qoymadınız. Sizinucbatınızdan bu işdən çəkindik. Yoxsa çox dan Ağ Aslanları buralardan qovmuşduq. Daha bəsdi. Bundan sonra sizi eşitmək istəmirik.\nAxı sizin bizə nə xeyriniz dəyir? Bizim yanımızdan çıxın gedin. Biz ov ovlayır, quş quşlayırıq, siz də hazırından yeyirsiz. Nə yoğurdum, nə yapdım, hazırca kökə tapdım. Bunu deyib gənc Zorba Aslanlar hücuma keçdilər. Yaşlı Zorba Aslanların sürünü tərk etməkdən başqa əlacları qalmadı. Elə ki onlar getdi, bu iki aslan ailəsinin arası getdikcə daha da pisləşməyə başladı. Zorba Aslanlar Ağ Aslanları qorxudur, onlara xəbər yollayıb buraları tərk etmələrini söyləyirdilər. Ağ Aslan ailəsi bunu çoxdan gözləyirdi. Ona görə də bu döyüş üçün çoxdandır ki, əməlli-başlı hazırlaşırdılar. Yaşlılar öz döyüş təcrübələrini gənc lərə öyrədirdilər. Hə, elə ki vaxt gəlib çatdı, iki ailə döyüş meydanına çıxdı.\nHər iki tərəf: “Artıq bu gün kimin güclü, kimin gücsüz olduğu bilinəcək!” ─ deyirdi.\nZorba Aslanlar güclərinə, say larının çoxluğuna güvənir, saymazyanalıq edirdilər. Ağ Aslanlar isə düşünürdülər ki, təlim keçdiklərinə görə özlərini qoruya biləcəklər.\nDöyüş başlandı. Hər iki tərəf bir-birinə hücum etdi. Döyüş o qədər şiddətli oldu ki, Zorba Aslanların hərəsi bir tərəfə sərildi və biyabırçı şəkildə məğlub oldular. Elə günə düşdülər ki, dilləri bir qarış ağızlarından çıxdı, nəfəsləri kəsildi. Ara sakitləşdi. Ağ Aslanlardan biri başlarına gələnləri balasına danışırdı.\nBirdən bala Aslan soruşdu:\n─ Atacan, biz qalib gəldik, amma mən yerə sərilmiş aslanlar arasında yaşlı aslan görmürəm. Görürsən? Hamısı gənc, sayları da çox dur. Bəs niyə məğlub oldular? Niyə aralarında bir dənə də olsun yaşlı aslan yoxdur?\n─ Əziz övladım, aralarında yaşlı aslan olsa, onlar heç bu günə düşərdilər? Yaşlılara ədəbsizlik edib aralarından qovdular. Onların döyüş təcrübələrindən məhrum oldular. Heç bizim yaşlılara fikir vermisən?\nBala Aslan yaşlı Aslanların yanına qaçdı. Gördü ki, hər kəs onlara ehtiram göstərib hörmət edir.\n─ Gördünmü? ─ atası dedi, ─ indi bizim necə qalib gəldiyimizi, çətinlikləri necə dəf etdiyimizi başa düşdün?\nağ aslanlarböyük sözüsöz dinləməkuşaq nağıllarızorba aslanlar


Türkiyə Prezidenti Rəcəb Tayyib Ərdoğanın Azərbaycana səfərini çox yüksək qiymətləndirirəm. Səfərin əsas gündəmində iqtisadi məsələlər dayanır. İki ölkə arasında ticarət dövriyyəsinin artırılması, eyni zamanda bir sıra ortaq iri layihələrin icaraya başlaması məsələləri müzakirə ediləcək.\nBu sözləri Axar.az-a Yaxın Şərq üzrə politoloq Vüqar Zifəroğlu Türkiyə Prezidenti Rəcəb Tayyib Ərdoğanın Azərbaycana səfərini şərh edərkən deyib.\nPolitoloq qeyd edib ki, Azərbaycan-Türkiyə münasibətləri kifayət qədər ciddi, yaxın və strateji əhəmiyyətə malikdir:\n“Bu münasibətlər özündə bir çox parametrləri ehtiva edir. Burada təkcə dost və qardaş ölkənin münasibətindən söhbət getmir. Eyni zamanda iki bir-birinə yaxın və son dərəcə ciddi strateji müttəfiq olan ölkələrdən söhbət gedir. Azərbaycan və Türkiyənin yaxınlığı bir çox ölkələrin münasibətlərində bir örnək model təşkil edə bilər. Bunu dəfələrlə hər iki ölkənin prezidentləri əməli addımlarla bütün dünyaya göstəriblər və sübut ediblər.\nBayaq dediyim kimi gündəmdə ticarət dövriyyəsinin 25 faiz artırılması məsələsi var. Bundan başqa, müdafiə sənayesi sahəsi üzrə də fikir mübadiləsi aparılacaq. Bu barədə Türkiyə Prezidenti açıqlamasında vurğulayıb”.\nV.Zifəroğlu son vaxtlarda gərginləşən Türkiyə-Rusiya münasibətlərinin yenidən normallaşmasında Azərbaycanın rolu ola biləcəyini deyib:\n“Azərbaycan Türkiyə-Rusiya münasibətlərinin düzəlməsində ciddi rol oynaya bilər. Daha əvvəl də Azərbaycan Türkiyə-Rusiya münasibətlərinin normallaşmasına, hətta bu ölkələrin strateji baxımdan yaxınlaşmasına ciddi töhfə verib. Yəni, Bakının belə bir müsbət təcrübəsi var”.\n2020.02.25 / 17:17


Bağır xan Məhəmmədvəli sultan oğlu Çələbiyanlı (?- 1834)—Abbas mirzə Qovanlı-Qacarın sərkərdəsi.\nBağır xan Məhəmmədvəli sultan oğlu Qaradağın Həmnişin kəndində doğulmuşdu. Çələbiyanlı elinin başçısı idi. Sərkərdə kimi Qaradağ xanlarına xidmət etmişdi. Qaradağ xanlığı Qacar hakimiyyətinə tabe olduqdan sonra mərkəzi hökumətə qulluq göstərmişdi.\nTarixçi Əminə Pakrəvan yazır: "1824-1825-ci illərdə Abbas mirzə, Tehranda ona qarşı yönəlmiş müxaliflərin çox gücləndiklərini müşahidə etməkdə idi. Digər tərəfdən, Gülüstan müqaviləsində sınırlar qəti olaraq bəlli edilməmişdi. Göyçəylə Ərdəbil arası tampon (neytral) bölgə kimi nəzərdə tutul¬muşdu. Bu da Abbas mirzəni çox narahat edirdi. Şahzadə sınırların bəlli olmasını istəyirdi. Lakin onun bu davranışı öz-özülüyündə daha güclü durumda olan Rusiyanın savaşı başlatması üçün bir bəhanə ola bilərdi. Şahzadə bunun fərqində idi. Abbas mirzə bilirdi ki, ona qarşı şəxsi kin bəsləyən Qafqaz hakimi ilə müzakirəyə başlamaq çətin məsələdir. Abbas mirzə Gürcüstana bir heyyət göndərib və Rus seçkinlərindən sınır məsələsini həll etmək üçün sərhədə gəlmələrini istədi. Şahzadənin göndərdiyi heyyət Tiflisdə öncə tərəddüdlə qarşılandı. Bu üzdən də bir neçə həftə heç bir rəsmi şəxslə görüşmədən gözləmək məcburiyətində qaldı. Şahzadə Rusiyanın bu şəkildə davranacağını öncədən təxmin etmişdi. Lakin heyyətə tapşırıq vermişdi ki, görüşməkdə israrlı olsun. Nəhayət Qafqazın hakimi görüşə izn vermişdi.\nAbbas mirzə Rus rəsmilərinin sınıra gəldiyini duyduğunda öz rəsmilərini də Bağır xanın başçılığı altında görüş üçün görəvləndirdi. Bağır xan o zaman Azərbaycanda nizam-intizamdan sorumlu olan bir görəv başında idi. Şahzadə ona çox güvənirdi. O da ömrünün sonuna qədər Şahzadənin bu güvənini doğrultdu. Özəlliklə Rus rəsmilərinin can güvənliyinə Abbas mirzə çox önəm verirdi. Çünkü Abbas mir¬zəni sevməyən hər hansı bir xanın təxribatı iki ölkə arasındakı savaşı tezləşdirə bilərdi. Şahzadə onların can güvənlikləri ilə bağlı çox ən¬dişəli idi. Bu səbəbdən özü də müzakirələrin gedəcəyi yerə yaxın olmaq istəyirdi. Şübhə oyandırmasın deyə Qaradağa ova çıxmağı bəhanə edib və müzakirələrin getdiyi Xudafərinə yaxınlaşdı. Müzakirələrdən sonra Rus heyyətinə öz hörmətini bildirmək amacı ilə Şahzadə onları şikara dəvət etdi. Abbas mirzə Qarabağın hakimi General Mədədovu da şikara dəvət etmişdi. Özəl həyatında çox qənaətcil olan Şahzadə yabancı müsafirlərinə çox əliaçıq davra¬nırdı. Abbas mirzə bütün Rus heyyəti üzvlərinə hədiyələr bağışladı".\nQafqaz canişini, general-feldtseyxmeyster Mixail yazır: "1826-1828-ci illərdə Iranla savaş dönəmində bizim ordu Azərbaycanda yerləşərkən, Qaradağ xanlığının hakimi Məhəmmədqulu xan Qaradağlı bizim hökumətə xüsusi sədaqət göstərdi və bizim orduya yardım edib Bağır xan Çələbiyanlını silahla cəzalandırdı. Buna görə də Məhəmmədqulu xan Iran şahın vəliəhdi Abbas mirzənin qəzəbinə düçar oldu və başçılıq etdiyi xanlığı, ordakı mülkünü qoyub Rusiyada nicat axtardı".\nBağır xan Çələbiyanlı II rus-İran savaşında iştirak etmişdi. Qasım bəy Sarıcalı-Cavanşir (Zakir) ona qarşı vuruşmuşdu. О, 1828-ci il 24 aprеl tarixli, müsəlman əyalətlərinin hərbi rəisi gеnеral-mayоr Abxazоvun adına yazdığı diləkçədə dеyirdi: "1827-ci ildə Bağır xan Çələbiyanlı öz qoşunları Qarabağa daxil oldu və Muğan ətrafı mahalları qarət edərkən, mən ştabs-kapitan Mraxovla birlikdə öhdəmdə olan süvarilərlə İrana tərəf hərəkət etdim, Bağır xan Çələbiyanlıya qarşı vuruşarkən güllə ilə bir qolumdan yaralandım. Bütün zəhmət və xidmətlərim üçün o zaman bədbəxtlikdən heç bir mükafat almadım. Ailəmi təmin məqsədi ilə ümüd edirəm ki, sizalihəzrətlərdən artıq dərəcədə xahiş edirəm, məni mükafata təqdim edər və maddi cəhətdən köməklik göstərərsiniz ki, ailəmi və yaxın əqrabamı dolandıra bilim". (Gürcüstan MDTA, fond 2, iş 2197).\nBağır xan 1834-cü ildə Herat savaşında öldürüldü. Pak Xorasan torpağında, Məşhədi-müqəddəsdə dəfn edildi.\nBağır xanın Məhəmməd xan, Əhməd xan, Mahmud xan adlı oğulları vardı.\nTarix: 18.02.2015 / 16:55 Müəllif: Feriska Baxılıb: 196\tBölmə: Ölkələrinə görə tarix


Ganimad Zahid: Azərbaycanın "böyük Fransız dostu" ermənilərlə şübhəli biznes əlaqəsinə görə ilişib… - Tarihistan.org\nAna Sayfa Azerbaycan Ganimad Zahid: Azərbaycanın "böyük Fransız dostu" ermənilərlə şübhəli biznes əlaqəsinə görə ilişib…\nGanimad Zahid: Azərbaycanın "böyük Fransız dostu" ermənilərlə şübhəli biznes əlaqəsinə görə ilişib…\n18 Ocak 2021 - 00:22\nFransa prokurorluğu keçmiş prezident Nikola Sarkozinin bir sıra layihələri ilə bağlı korrupsiya testlərinə başlayıb. Bu, ilkin yoxlamadır və araşdırmaların kökündə Sarkozinin Rusiydakı Reso- Garantiya adlı sığorta şirkəti ilə əlaqələri dayanır. Reso- Garantiyanı Fransa sığorta bazarına soxan fəaliyyətlərin əsasında Sarkozinin hansı rolu aldığı Fransanın maliyyə prokurorlarına maraqlı gəlib. Sual da budur : Sarkozi bu prosesdə sadəcə konsultant kimi işləyib, yoxsa keçmiş prezidnet kimi siyasi əlaqələrindən istifadə edərək lobbi xidməti göstərib ?\n2020-ci ilin əvvəllərində Sarkozi Reso- Garantiyadan 500 min avro alıb, bu pullar onun İsveçrədəki Edmond de Rothschildbankında olan hesabına köçürülüb. Bank ilk vaxtlar əməliyyat barədə məlumatı gizlədib, amma hər halda bu köçürmənin təfərrüatları ilə bağlı informasiyaları əldə etmək olub.\nReso- Garantiya bir erməni şirkəti sayıla bilər. Bu şirkətin aksiyalarının əsas hissəi Nikolay və Sergey Sarkisov qardaşlarına məxsusdur.\nBu şirkət hələ 2013- cü ildə Azərbaycanda öz nümayəndəliyini yaradaraq sığorta bazarına daxil olub və bu barədə məlumatlar o zamanlar hakimiyyətə yaxın mətbuat qaynaqlarına dərc edilmişdi, sonralar nəyə görəsə bu xəbərlər yığışdırıldı. Xəbərlər yığışdırıldı, amma bəllli olmadı Reso- Garantiya Azərbaycan bazarında qalır, ya qalmır. Sadəcə, internet üzərindən araşdırmalarda bəlli olur ki, Reso- Garantiya xaricə turist səfərlərinə gedən azərbaycanlıların sığorta problemlərini həll edir. O zamankı xəbərlərdə göstərilirdi ki, Reso- Garantiyanın Azərbaycandakı meneceri Aleksandr Qulçenko adlı Rusiya vətəndaşıdır.\nNovosti Armeniyanın yaydığı xəbərdə bildirilir ki, Xocavənd rayonunda qızıl, mis, kolçedan və başqa faydalı qazıntı yataqlarının istismarı da Sarkisov qardaşlarılna məxsusdur.\nBaşqa təfərrüatlar da var, amam Sarkozi söhbətinə qayıdaq. Nikola Sarkozi erməni milyarder qardaşlarının biznesinin Fransadakı fəaliyyətləri üçün lobbi xidməti göstərməkdə ittiham edilir və prokurorluq onun bu istiqamətdə fəaliyyətini araşdırır. Amma axı, bu Sarkozi həm də Fransada Azərbaycan lobbisi işlərinə baxır və ya Azərbaycandakı hakim ailənin biznes ortağı kimi tanınır. Nə isə, bu Sarkozi müasir Fransa tarixinin ən hiyləgər fiqurlarından biri kimi ad çıxarıb. Bapbalaca Güney Qafqazda bir- biri ilə sanki əbədi düşmən kimi davranan iki xalqın hər ikisinin elitası ilə ortaq biznes layihələrindədir, onların hər ikisi üçün lobbi xidməti göstərir.\nƏslində, burdan başqa bir nəticə də çıxır. Əgər Azərbaycan biznesi (və ya hakimiyyəti) Fransada və başqa Avropa ölkələrində Azərbaycan lobbi xidmətini yaratqmaq işinə girişəndə belə dələduzlara ilişməsəydi, daha ciddi və daha birmənalı adamlar tapıb onlarla işləsəydi, bizim ölkəmizin maraqlarını müdafiə edən siyasi- ictimai sektorların- quruluşların ünvanını yaratmaq olardı…


Gündəlik Bürclər - 09.10.2019 » LoaDinG.Az - Statuslar, Sevgi, Statuslar 2020, Statuslar 2021, Yazili Sekiller, Yazili Sekiller yeni, Whatsapp Profil Sekilleri\nQonaq: 853 Cəmi: 873\nDostlarına vaxt ayırıb valideynlərinə vaxt tapmayanlara…\nNə üçün dünya bir anda deyildə 6 günə yarandı?!\nGündəlik Bürclər - 09.10.2019\n09 Oktyabr 2019-cu il. Günün qoroskopu. İntensiv fiziki və ya intellektual fəaliyyət istisna deyil\nQoç - səhər saatlarında əhvalınız sürətlə dəyişə bilər. Məqsəd və niyyətinizdə ardıcıl, məntiqli davranmasanız, çətinliklərin sayı artacaq.\nİşlərinizdə sayıq olun. Kənar təsirlərlə təzyiqlərə imkan verməyin.\nGünün ikinci yarısında qüvvənizi real qiymətləndirin. Potensialınıza ifrat nikbin nəzər salmayın.\nKompleks və fobiyalarınızın sayını artırmayın. Əksinə, onların əksəriyyətindən qurtulmaq olar.\nAxşam saatlarında yaxın ətrafınızdakı insanlarla ünsiyyət xoş emosiyalar bəxş edəcək.\nBuğa - günün ilk yarısı əsəblərin tarıma çəkilməsini vəd edir. İntensiv fiziki və ya intellektual fəaliyyət istisna deyil. Saatlar keçdikcə gərginlik daha da artacaq.\nİşdə rəhbərliklə mübahisə etməyin. Rəqabət güclənəcək. Qarşıdurmaya hazır olun.\nGünün ikinci yarısında kollektivdəki şəxslərdən birindən özünüzlə bağlı xoşagəlməz sözlər eşidə bilərsiniz. Səbrli və təmkinli olun. Tənqidləri səbrlə dinləyin.\nAxşam saatlarında dostlarnızla birlikdə istirahət edin.\nƏkizlər - günün ilk yarısından rutin işlərin və adi problemlərin sayı artacaq. Karyera inkişafı ilə bağlı konkret addımlar atmaq üçün əlverişli zaman deyil. İşdə rəhbərlik təşəbbüslərinizi dəstəkləməyəcək.\nXərçəng - çox şey vəd edən uzunmüddətli investisiyalar yatırmaq şansınız var. Riskə getmək baxımından çox uğurlu gündür. Təkcə gəlirlərinizi artırmaq və faydalı sövdələşmələr əldə etmək olar: peşəkarlıq intuisiyanız sizi yanıltmayacaq. Daha maraqlı və yüksək maaşlı işə keçə bilərsiniz.\nŞir - işdə çətinliklər yarana bilər. Texniki nasazlıqlar, həmkarlarınızla anlaşılmazlıqlar istisna deyil. İradənizlə mənəviyyatınızın sınağa çəkiləcəyi situasiyalarda ətrafınızdakı insanların davranışlarına diqqətlə baxın.\nGünün ikinci yarısında peşəkar məziyyətlərinizi artırın. Dəyər verdiyiniz insanla əlaqələrinizi daha səmimi, rəvan edin.\nAxşam saatlarında soyuqqanlı olun.\nQız - adi günlərdən fərqli olaraq qəfil hadisələr, ilk baxışdan anlaşılmaz məsələlərlə zəngin gündür. Ən kiçik məsələlər sizi təbdən çıxarmasın.\nÜnvanınıza deyilən ehtiyatsız kəlmələr, fərqli düşüncə və mövqe daşıyıcılarının dedikləri qıcıq yaratmasın.\nİşdə rəhbərliyin tənqidləri sərtləşəcək, şayiələrin sayı artacaq.\nGünün ikinci yarısı yeni tanışlıq və əlaqələr üçün münasibdir. Yaxınlarınız sizi dəstəkləməyə bilər.\nTərəzi - çətinliklər olmayan yerdə özünüzə problemlər aramayın. Həddən artıq şübhəli insan təsiri bağışlamayın. Sonradan sonuclarına təəssüflənəcəyiniz addımlar atmayın.\nGünün ikinci yarısı əmlak və ya maliyyə ilə bağlı əməliyyatlar üçün əlverişli deyil. Alış-verişə yollansanız, çox pul xərcləməyin. Tərəfdaş və ya şəriklərlə qarşılıqlı fəaliyyətdə işinizi yüngülləşdirmək cəhdləri neqativ reaksiya doğura bilər.\nƏqrəb - səhər saatlarında emosional narahatlıq apogeyə çata bilər. Mümkün qədər fəal çalışmağa can atın. Daxili enerjinizi zahirdəki əməllərə döndərin. Məqsədli olun, iradəli insan təsiri bağışlayın.\nGünün ikinci yarısında yerinizdə saymayın, qüvvənizi real və praktik sahələrdə reallaşdırın. Yaxın vaxtlarda məntiqi şəkildə başa vura biləcəyiniz layihənin gerçəkləşdirilməsinə üstünlük verin.\nYaxın bildiyiniz insanların məsləhətlərinə qulaq asın.\nAxşam saatlarını ailənizə sərf edin.\nOxatan - yaşamınızda dəyişikliklər üçün əlverişli zaman deyil. Emosional "partlayış"dan qaçın. Mənfi hisslər, qıcıq yaradacaq məqamlardan uzaq durun. Məsuliyyətli işi görərkən diqqətli olun. Fikrinizin dağınıq olması ciddi fəsadlar yarada bilər.\nGünün ikinci yarısında başladığınız işləri başa vurun. Həddən ziyadə önəm verdiyiniz işi sabaha ertələmək olar. Axşam saatları üçün nəzərdə tutduğunuz görüşün baş tutmayacağı təqdirdə fəaliyyətinizdə mütləq şəkildə yenilik edin.\nƏyləncəni zəhmətdən üstün tutmayın.\nOğlaq - yaşadığınız durumu diqqətlə müşahidə edin. Sayıq, çevik olun. Ən kiçik dəyişiklikləri nəzərdən qaçırmayın. Yaxın ətrafınızdakı insanlar arasındakı münaqişələrə dəstək verməyin. Mübahisə, qarşıdurma istisna deyil.\nGünün ikinci yarısında münasibətləri araşdırmağa çalışmayın. Ani çətinliklərə həddən artıq əhəmiyyət verməyin. Bəzi problemlər və çətinliklər avtomatik olaraq həllini tapacaq. Bilavasitə iştirakınızın tələb olunduğu məsələlərdə aktivlik edin.\nAxşam saatlarında şəxsi münasibətlərdə ənənəvi davranış modelindən kənara çıxmayın. Ekssentrik, ekstravaqant olmayın.\nDolça - ilk əvvəl təxirəsalınmaz məsələlərin həlli ilə məşğul olun. Bu işlər xeyli vaxtınızı və qüvvənizi alacaq. Daha maraqlı işlərə can atmayın. Rutinlikdən qaçmaq mümkün deyil.\nGünün ikinci yarısında yeni layihə, təklif, ideya istisna deyil. Sizə qarşı neqativ əhval-ruhiyyədəki insanlarla ünsiyyətinizi minimuma endirin.\nBalıqlar - ruhdan düşməyin. Böyük miqyaslı layihəyə başlamaq niyyətiniz varsa, potensialınızı real və ciddi şəkildə dəyərləndirin. Nə istədiyinizi müəyyənləşdirin. Məqsədə çatmaq üçün bütün imkanlardan istifadə edin.\nGünün ikinci yarısında işdə rəhbərliklə normal münasibətləri korlamayın. Maaş, karyera müstəvisində irəliləyişdə bağlı məsələləri müzakirə etmək olar. Hisslərə qapılmayın.\nAxşam saatlarında nüfuzunuza zərbə vura biləcək addımlar atmayın.\namon Özünü 😲 təəccüblənmiş hiss edir.\n9-10-2019, 00:22 Baxılıb: 42 137\nElnare 15 oktyabr 2019 20:05


Məmmədov Firudin İbrahim oğlu\nMəmmədov Firudin İbrahim oğlu 1936-cı il iyulun 1-də Şərur rayonunun Şahtaxtı kəndində anadan olmuşdur. Qırmızı Əmək Bayrağı ordenli M.Əzizbəyov adına Azərbaycan Sənaye İnstitutunu bitirmişdir (1958). Texnika üzrə fəlsəfə doktoru (1967), texnika üzrə elmlər doktoru (1993) elmi dərəcəsini, professor (1995) elmi adını almış, 2001-ci ildə AMEA-nın müxbir üzvi seçilmişdir.\n“Neftkimyaavtomatika” ETLİ-də laborant, texnik, mühəndis, baş mühəndis, baş elmi işçi vəzifələrində çalışmış (1958-1968), Azərbaycan Neft və Kimya İnstitutunun Sumqayıt filialında baş müəllim, dosent, dekan, kafedra müdiri (1968-1993) olmuş, 1993-cü ildən Sumqayıt Dövlət Universitetinin kafedra müdiri olmuşdur.\nF.Məmmədovun elmi tədqiqatları əsasən informatikanın texniki vasitələrinin yaradılmasına həsr olunmuşdur. O, qeyri-elektrik kəmiyyətlərin ölçülməsi üçün yaradılmış bütöv nüvəli elektromaqnit tipli vericilərin nəzəri əsaslarını işləmişdir. Elektromaqnit vericili lokal informasiya-ölçmə sistemləri, dərinlik nasoslarının teledinamometrləşdirilməsinin yeni sistemləri, çoxölçülü Laplas çevirmələrinin dəyişən induktivli parametrik çeviricilərin tədqiqinə tətbiqi və s. sahələrdə apardığı nəzəri tədqiqatlar əsasında alınmış nəticələr dəniz qurğuları dayaqlarının katod mühafizəsinin avtomatlaşdırılmasında, Sumqayıt şüşə istehsalı zavodunda şüşənin qalınlığının avtomatik ölçülməsində, dərinlik nasoslarının texnoloji parametrlərinin ölçülməsində, xlor istehsalında və saxlanılmasında aqressiv mühitdə texnoloji parametrlərin ölçülməsində, şinlərin yüksək cərəyanların ölçülməsində, rejimlərin optimallaşdırılmasında, Sumqayıt alüminium və boruqayırma zavodlarında avtomatlaşdırılmış istehsal xətlərində və robototexniki komplekslərdə metal məmulatlarının mövcudluğunun təyin edilməsində, Şəki ipək kombinatında parça istehsalı qurğusunda temperaturun ölçülməsi və tənzimlənməsində tətbiq olunmuşdur.\nF.Məmmədov 34 ixtiranın, 254 elmi əsərin müəllifidir. Rəhbərliyi altında 1 elmlər doktoru, 15 fəlsəfə doktoru hazırlanmışdır.\n“Azərbaycan Respublikası qabaqcıl təhsil işçisi” döş nişanı ilə təltif olunmuşdur(2006), Azərbaycan Respublikasının Əməkdar elm xadimidir (2007).\nF.Məmmədov 8 iyun 2017-ci ildə vəfat etmişdir.


Suleyman Sani Axundov 2 otaq , Binəqədi rayonu menziller satisi\nElan nömrəsi: 412685\nDernegul metrosunun yaninda tecili yaxsi temirli 2 otaqli evimi satiram. Binada qaz su isiq daimidir. Binanin genis yeralti qaraji, 24 saat muhafize, suretli liftleri. Tecili satildigicun qiymetde endirim olacaq.\nBaxılıb: 297 , Tarix: 30.07.2019 Göndər\nM.serifi 14, 3 otaq , Nizami rayonu\nev alqi satqisi ev elanlari kohne tikili unvan.az kiraye evler kondisoner ustasi üzük lala fo samsun galaxy s7 edge qiymeti lalafon.az telefon 10man kombi ustasi kondisioner ustasi kurslar azerbaycanda en ucuz nivalar azerbaycan xeritesi azerbaycan lalafo.az avtomobil 2016 bakida kiraye evler tezbazar.az


12:15, 8 iyun 2010 versiyası\n23:54, 22 aprel 2010 versiyası (redaktə)\nk (Bot redaktəsi əlavə edilir: gl:Georgius Agricola)\n12:15, 8 iyun 2010 versiyası (redaktə) (əvvəlki halına qaytar)\n1521-ci ildə Aqrikola yenidən tibb üzrə təhsil almaq üçün öncə Leipsiq, 1523-çü ildə isə Boloniyaya və Padua şəhərlərinə gedir. 1527-ci ildə Almaniyaya qayıdan Aqrikola KemnitçKemnits (alm. ''Chemnitz'') şəhərində həkim kimi işə başlayaraq ömrünün sonuna kimi burada işləmişdir. O, uzun müddət Kemnitç şəhərinin burqermaysteri vəzifəsində çalışmışdır. Bu işi ilə bərabər Aqrikola tibb, kimya, filologiya, pedaqoqika, tarix, metrologiya, geologiya və dağ mədən işləri üzrə elmi tədqiqatlar aparır. O, humanist düşüncəni texniki biliklərlə əlaqələndirən, renessans dövrünün universal alimlərindən biri olmuşdur.\nMənbə — "https://az.wikipedia.org/wiki/Xüsusi:MobileDiff/732065"


Yaponiyada Şinmoe vulkanı növbəti dəfə püskürüb | Reaksiya\nKaqoşima və Miyazaki prefekturalarının sərhədində yerləşən Şinmoe dağında növbəti püskürmə şənbə günü gecə saat 2 radələrində qeydə alınıb. Püskürmə nəticəsində vulkanın atdığı daş parçaları kraterdən 1,8 kilometr məsafəyə düşüb. Agentliyin nümayəndələrinin bildirdiyinə görə, vulkandan çıxan lava dağın şimal-qərb ətəyi boyunca aşağı doğru hərəkət edir.\nAgentlik vulkan təhlükəsi xəbərdarlığını 5 ballıq cədvəl üzrə 3-cü dərəcə kimi müəyyən edib. Bu, o deməkdir ki, insanlar dağdan imkan daxilində uzaq məsafədə dayanmalıdırlar. Eyni zamanda, agentiliyin nümayəndələri vulkanın püskürdüyü böyük qaya parçalarının kraterdən 4 kilometr məsafədə düşə biləcəyi barədə də xəbərdarlıq ediblər.(azərtac)\nABŞ türklərə görə Çinə sanksiya tətbiq edir\n“Yalanlar cinayətinizi gizlətməyəcək” - Türkiyədən İsrailə sərt təpki


Yayınlanma tarixi:21.07.2017 14:42:40\nMənzil İnşaatı Dövlət Agentliyi güzəştli mənzil almaq istəyən vətəndaşlara ipoteka kreditlərini verəcək bir bankı seçib.\nAgentlikdən verilən məlumata görə, ilk olaraq “Kapital Bank”la müqavilə bağlanıb.\n“Azərbaycan Respublikasının Prezidenti yanında Mənzil İnşaatı Dövlət Agentliyinin sərəncamında olan mənzilləri vətəndaşların güzəştlə əldə etməsi Qaydası”na uyğun olaraq güzəştli ipoteka kreditləri “Azərbaycan İpoteka Fondu” ASC-nin müvəkkil banklarının siyahısına daxil olan və “MİDA” MMC ilə əməkdaşlıq müqaviləsini bağlayan agent banklar vasitəsilə yararlana bilər.\nQeyd edək ki, Azərbaycanın bank sektorunda xüsusi çəkisi olan “Kapital Bank” ən böyük filial şəbəkəsinə malik maliyyə qurumlarındandır. 3 milyondan çox fiziki şəxsə və 22 mindən artıq hüquqi şəxsə xidmət göstərən “Kapital Bank” ASC-nin xidmət şəbəkəsi 92 filialı və 7 şöbəsi ilə bütün ölkəni əhatə edir. Eyni zamanda, “Kapital Bank” dövlət sosial proqramlarının icrası sahəsində də geniş təcrübəyə malikdir.